
Predgovor 

Apostolatski centar Sav tvoj nastavlja s izdavačkim nizom 
Euharistijski bisera. Želja nam je hrvatskoj katoličkoj javnosti 
ponuditi blaga svetačke i pobožne literature koja mogu pomoći 
vjernicima da dublje shvate i zažive sakrament svete Euharistije i da 
porastu u osobnoj pobožnosti prema Presvetom  Oltarskom 
Sakramentu. 

Gospodin Isus je — kako nas uči Drugi vatikanski koncil — 
ustanovio euharistijsku žrtvu svoga Tijela i Krvi, da ovijekoviječi 
žrtvu na križu kroz stoljeća, sve dok ne dođe, tako da Crkvi, svojoj 
ljubljenoj zaručnici povjeri, spomen Čin svoje smrti i uskrsnuća, 
vazmenu gozbu na kojoj se On blaguje, duša napunja milošću i daje 
nam se zalog buduće slave. Vjernici su pozvani da sudjeluju u tom 
otajstvu ne kao nijemi svjedoci, nego da kroz obrede razumiju Svetu 
Misu, pa da svjesno, pobožno i djelatno sudjeluju u tom najvišem 
činu naše vjere. Vjernici su kao zajednica pozvani prisustvovati 
cijeloj Misi. 

Drugi vatikanski Koncil u pastoralnoj konstituciji o svetoj liturgiji 
kaže: “Duhovni se život ipak ne sastoji samo od sudjelovanja u 
svetoj liturgiji. Doista kršćanin, pozvan da moli u zajednici, mora uz 
to ući i u svoju sobu i moliti Oca u tajnosti, dapače kako nas Apostol 
uči mora moliti bez prestanka... Veoma se preporučuju pobožne 
vježbe kršćanskog naroda, ako su usklađene s crkvenim zakonima i 
propisima, osobito kad se vrše po nalogu Apostolske stolice". (br. 
12-13). 

Euharistijski kult ne završava sa Svetom Misom, nego u stoljetnoj 
tradiciji Katoliče Crkve imamo štovanje i pobožnost Presvetom 
Oltarskom Sakramentu izvan Svete Mise. Ipak valja naglasiti da 
svaka pobožnost Euharistijskom Isusu je u krajnjoj liniji povezana s 
njegovim Vazmenim otajstvom jer je Euharistija spomen čin 
njegove Muke Smrti i Uskrsnuća. Tako da je svaka pobožnost 
Presvetom Sakramentu usko sjedinjena sa Misnom žrtvom ili jer 
pripravlja na njeno slavlje ili jer je kao jedan produžetak našeg 
misnog bogoštovlja. 


Isto tako napominjemo da u obnovljenoj liturgiji nakon Drugog 
Vatikanskog koncila najbolji način priprave za Svetu Misu bio bi 
razmatranje biblijskih tekstova koji će biti čitani u Misi, pa ipak i 
ovaj svetački tekst ima svoju draž i može pomoći čitateljima da sa 
dubljom sviješću i pripravom prisustvuju Svetoj Misi. Do 
apostolatskog centra Sav Tvoj je slučajno došao tekst Rasprave o 
pripravi na Svetu Misu na talijanskom jeziku, pa smo ga preveli na 
hrvatski. Radi se o jednom pastoralnom izdanju. Dao Bog i Majka 
Božja da ova mala knjižica donese obilje duhovnih plodova u 
Hrvatskom narodu i potakne mnoge na veću ljubav prema 
Euharistijskom Isusu. 


RASPRAVA O PRIPRAVI NA SVETU MISU 

Uvod 

Na čast preslavnog i nepodijeljenog Trojstva i najuzvišenijeg 
među sakramentima, to jest Tijela i Krvi našega Gospodina Isusa 
Krista, želim opisati način koji će te lagano dovesti do 
kontemplacije tako velikog otajstva i prikladno te pripraviti da ga 
primiš. Ne čitaj na brzinu, zaustavljajući se samo na jeci riječi, nego 
učinkovito utisni značenje onoga Što čitaš, zaustavi se i razmatraj u 
nutrini s ljubavlju svako poglavlje i njegove dijelove, takve kakvi 
jesu. 


1. O ČETVEROSTRUKOM ISPITU SAMOGA SEBE PRIJE 
SVETE MISE 


Prije svega kad kaniš pristupiti stolu nebeske gozbe, po savjetu 
apostola Pavla, brižno ispitaj samoga sebe s kojom vjerom, 
ljubavlju, nakanom i ciljem pristupaš 

1.1. Neka svatko ispita svoju vjeru kojom pristupa oltaru 

1. Razmatraj posebno i pažljivo ove Četiri stvari. A za početak 
pazi na vjeru koju trebaš gajiti o istini i naravi ovog Sakramenta. 
Trebaš čvrsto i bez ikakve sumnje vjerovati, da kao što uči sveta 

katolička vjera, u trenuiku kad su izrečene Isusove riječi 
pretvorbe vidljiva tvar kruha, skoro iskazujući čast svome 
Stvoritelju, ustupa mjesto, pod svojim prilikama, oživljavajućem 
Kruhu koji s Neba silazi, po svećeničkoj i sakramentalnoj službi. 
Materijalni kruh prestaje postojati i u isto vrijeme, na jedan 
neizreciv i divan način, pod prilikama kruha je prisutno više 
stvarnosti. 

Prvo, prisutno je prečisto Tijelo Kristovo, sveto Tijelo koje je bilo 
oblikovano po djelovanju Duha Svetoga u krilu slavne Djevice 
Marije, koje je bilo na križ pribijeno, položeni u grob, proslavljeno 
u Nebu. Drugo, budući da tijelo ne živi bez krvi, sigurno je tu 
prisutna i predragocjena Krv koja se prolila na križu za spas svijeta. 
Treće, budući da ne postoji pravi čovjek bez razumske duše, zbog 
toga je prisutna i prečista duša Kristova koja u milosti i slavi 
nadilazi svaku silu, moći i vlast, u kojoj su sva blaga božanske 
mudrosti. Četvrto, budući da je Krist pravi Bog i pravi čovjek, tu je 
prisutan i preslavni Bog u svome veličanstvu. 

Sve ove četiri stvarnosti, promatrane skupa i pojedinačno su 
sadržane potpuno i cjelovito pod prilikama kruha i vina, ne manje 
prisutne u kaležu nego u hostiji, ne manje prisutne u hostiji nego u 
kaležu, niti se nadomješta u drugome što bi nedostajalo u prvome, 
nego se nalaze pod obadvije prilike. Otajstvo o kome bi bilo mnogo 
za kazati. Dosta je vjerovati da je pod obadvije prilike pravi Bog i 
pravi čovjek, kojemu služe mnogobrojni anđeli a prisutni su sveci. 

2. Promatraj kako je lijepo da je Krist prisutan pod obadvije 
prilike. Prvo jer su kruh i vino najbolja ljudska hrana. Kruh hrani 
tijelo, a vino prelazi u krv koja je sjedište duše. Drugo, jer je 
njihovo korištenje primarno i redovito, drži se da su najprirodniji i 
najmanje smetaju, zbog toga kruh i vino jako dobro označuju 
čistoću duhovnog osvježenja. Treće, jer odlično označuju Tijelo i 
Krv Kristovu. Kruh predstavlja njegovo izmučeno i razlomljeno 
tijelo u Muci, ispečeno plamenom Božje ljubavi u pećnici i na oltaru 
križa. Vino predstavlja krv, iscijeđenu iz grožđa, to jest iz tijela 
Kristova od onih koji su ga gazili i pritiskali na presi križa. Četvrto, 
kruh i vino koje dobijamo iz mnogobrojnih zma pšenice i grozdova, 

čudesno simboliziraju mistično Tijelo Kristovo, Crkvu, koja se 
sastoji iz brojnih vjernika predodređenih za vječni život. 

3. Kada pristupaš oltaru, pazi da ne posrćeš sumnjajući ili da se 
kao slijepac koji hodi istražujući štapom ne osloniš na prirodne 
razloge ljudskog razuma, istražujući kako se te stvari mogu dogoditi, 
po uzoru na Židove iz Isusova vremena ili na učenike koji su se 
sablaznili i ostavili ga. Podloži se Bogu, i podloži svoj razum vjeri 
koja je potvrđena tolikim svjedočanstvima. Uistinu kako bi mogli 
sumnjati u ovaj sakrament, kada znaš da ga je ustanovio Isus, da su 
o njemu propovijedali apostoli, da su mnogi sveti oci o njemu pisali, 
svečano ga proslavljali, sastavljali vjerodostojne obrede, kad je 
potvrđen tolikom čudesima, skoro kao vidljivim dokazima? Oduzmi 
Crkvi ovaj sakrament, i na svijetu bi ostala samo zabluda i 
nevjernost, kršćanski narod bi postao skoro kao krdo svinja, 
raspršen i predan idolopoklonstvu, kao što se vidi kod nevjernika. 
Sveta Euharistija podržava Crkvu, jača vjeru, po njoj cvjeta 
kršćanska religija i bogoštovlje; zbog toga Krist reče: Ja sam s vama 
do svršetka svijeta. 

4. Promatraj zatim kako je priličilo da se Krist dade na tako 
prikriven način. Koju bi vrijednost imala tvoja vjera da ti se Isus 
vidljivo ukaže? Sigurno bi mu se klanjao, ali prisilno. Kako bi 
tjelesne oči mogle izdržati tako veliku slavu? Koji bi nerazumnik 
mogao kazati da će jesti živo ljudsko meso i piti prirodnu ljudsku 
krv? Neka prestane svaka sumnja, jer kao što je jedanput u 
djevičanskom krilu bilo prikriveno Božanstvo, i Sin Božji se 
vidljivo pokazao svijetu utjelovljen kao pravi čovjek, tako i 
proslavljena ljudska narav sjedinjena s Božanstvom, ostaje 
prikrivena pod prilikama kruha i vina, kako bi se prilagodila nama 
smrtnicima? 


1.2. Neka se svako ispita o nakani i raspoloženju s kojim 
pristupa oltaru 


S. Trebaš istražiti s kojom nakanom i kojim raspoloženjem 
pristupaš svetom oltaru. Zato pokreni i ispitaj savjest, da nema kojeg 
zla u duhu, ili koje mrlje vani na tijelu koji bi mogli uvrijediti Onoga 
koji je svetac nad svecima. S tim ciljem ulazeći u nutrinu zlobe 
tvoga duha promatraj koliko si zla učinio od svoga djetinjstva, 
koliko si dobra propustio, kako je kratak život a nepredvidljiv 
trenutak smrti, kako je sklizak i opasan put sadašnjeg vremena. 

Iznad svega pogledaj da li si od svoje posljednje ispovjedi — Bog 
nedao — učinio koji smrtni grijeh ili nakanio sagriješiti, zbog kojih je 
tvoja siromašna duša mrtva, otkinuta od Kristova korijena i Crkve, 
jer Kruh života i nebeska hrana ne donosi životnu energiju niti hranu 
udovima koji su otkinuti i mrtvi. To potvrđuje i Pismo: Mudrost ne 
ulazi u dušu koja griješi niti boravi u tijelu koje je rob grijeha. Oni 
koji su takvi primaju sakrament, ali ne predmet sakramenta, to jest 
Kristovu milost i jedinstvo njegove ljubavi, oni ustima primaju 
sakrament ali on ne oživljava njihov duh, silazi u utrobu ali ne 
prodire u razum. 

Progutaju ga kao bezumnici bez da ih u njima samima dodirne, ne 
oživljava im dušu, niti ih sebi pridružuje niti u zebe ucjepljuje, nego 
naprotiv sam Krist ražalošćen s gađenjem one koji su u ovakvom 
stanju odbacuje kao lešove koji se raspadaju da ih pojedu divlje 
životinje i ptice nebeske, budući da se ta duža žalosno predala đavlu 
po grijehu i Krist je predaje đavlu da je muči kako je pisano za Judu: 
Čim je uzeo zalogaj u njega uđe đavao. Zato ako si u tako 
žalosnom stanju teškoga grijeha ne umišljaj da se možeš približiti 
oltaru ni zbog bilo kakvog razloga bez potrebnog pokajanja, nakane 
da se popraviš, nakon što si se ispovjedio jer teško je pasti u ruke 
Boga živoga. 

6. Ali jao, koliko svećenika i vjernika danas su bijedni i ne brinu 
se za svoje spasenje, jedu Tijelo Kristovo na oltaru kao da je 
životinjsko meso, zaokruženi i zaraženi odvratnostima o kojima se 
ne može niti govoriti, ne mogu držim dodirnuti i poljubiti zaraženim 

rukama i zaprljanim usnama Sina Božjega i Djevice Marije. Uistinu 
kad bi Bog prihvaćao njihovu žrtvu sam bi postao, kad bi to bilo 
moguće, lašćem i sudrugom grešnicima. Još i više, što je gore, neki 
od njih u ovo vrijeme su se tako izopačili i postali ludi te vjeruju 
(najnesretniji među nesretnicima), da su njihove zloće i nečistoće 
grijeha, koje svakodnevno čine i ponavljaju okajane samim činom 
svakodnevnog slavljenja Svete Mise i pričešću, bez da se ispovjede i 
čine pokoru. Oni nisu svećenici i vjernici nego svetogrdnici, nisu 
kršćani nego heretici. Uistinu kad bi imali pravu vjeru ili bi se 
bojali griješiti, ili bi prestali pričešćivati se. 


7. Treba paziti ne samo na nečistoću duše nego i tijela. Pazi da se 
ne približiš oltaru ako nisi čist. I ne govorim toliko o svojevoljnom 
kaljanju tijela bludom koja je smrtna, nego i o noćnoj i slučajnoj 
nečistoći koja priječi slavljenje Svete Mise ako nema velike potrebe 
ili traženja onih koji na to imaju pravo. U ovom slučaju ako se nisi 
izložio grijehu požudom ili proždrljivošću, te sjećanja i prljave slike 
nisu jako okaljale tvoju dušu, mislim da bi se mogao približiti oltaru, 
ako netko nema bolje prosudbe, pogotovu ako te privlači obavljanje 
neke posebne pobožnosti, blagdana ili neka druga slična prigoda. 

Trebaš koliko ti je moguće i ruke sačuvati čistima, kao i sve druge 
tvoje udove. Zbog toga ti savjetujem da se paziš više od svih drugih 
ljudi, u svako doba pogotovu kada se pripravljaš za Misu, od svakog 
ružnog i nečistog dodira, što bi bio grijeh, nego i od neprilika i 
prljavštine. Saberi se potpuno tako da te ništa drugo ne rastresa, ni 
misao ni čin. Valja paziti i na čistoću oltara i svetog posuđa jer treba 
brižno postupati sa svakom čašću s Onim kojega časte anđeli i 
arkanđeli. 


1.3. Neka svatko ispita s kojom ljubavlju i željom pristupa 
oltaru 

8. Kao treću stvar ispitaj samoga sebe s kojom ljubavlju i željom 

se približavaš oltaru. Uistinu ne samo smrtni grijesi nego i laki koje 

umnažaš zbog lijenosti, olakosti i rastresenosti, iako ne usmrćuju 

dušu, čine čovjeka mlakim, lijenim, namrgođenim, nespremnim i 

nepodobnim za Misu, izuzev ako spomenuta prašina i slama nisu 
vdletjele dahom Duha Svetoga ili uništene raspaljenim srcem i 
dubokom poniznošću srca koje promatra svoju bijeđu. Pazi, dakle, 
da se ne približiš oltaru mlak, lijen i rastresen jer bi tako nedostojno 
primio Krista, ako se brižno, pažljivo i sabrano 

ne pripraviš.' Zbog toga apostol Pavao u jedanaestom poglavlju 
prve poslanice Korinćanima kaže: 

On jede svoju osudu, i objašnjavajući jasnije dodaje: Zbog toga su 
mnogi među vama slabi. i to zbog nedostatka vjeri, i bolesni, to jest 
ranjeni smrtnim grijehom, a toliki spavaju, zbog obamrlosti i 
slabosti. 

9. “O kako su teške — piše sv.Beda — i kako brojne muke koje me 
ožalošćuju! Pristupiti nedostojno je užasna osuda, ne pristupiti zbog 
nemara i nebrige je grijeh dostojan gnušanja" (Comentarius, PL 
119, 339.). Uistinu kad je neki svećenik bez smrtnoga grijeha, s 
dobrom nakanom i nema nikakvu opravdanu prepreku propusti 
slaviti Misu ne zbog poštovanja nego zbog nebrige, tada koliko je 
do njega lišava Presveto Trojstvo časti i slave, anđele radosti, 
grešnike oproštenja, pravednike pomoći u milosti, duše u Čistilištu 
olakšanja i oprosta, Kristovu Crkvu duhovnog dobra, sebe samoga 
duhovnog lijeka protiv svojih slabosti svakodnevnih grijeha. Jer 
kako kaže sv.Ambrozije “ako svaki puta kad se izlijeva Kristova 
Krv, ona se prolijeva za oproštenje grijeha, ja je trebam svaki puta 
primiti da bi uvijek bili oprošteni moji grijesi, ja koji uvijek 
griješim, trebam trajno uzimati i lijek". 

Isto tako lišava sebe svih dobara koja proizlaze iz svete pričesti, a 
to su: otpuštenje lakih grijeha, mrtvljenje strasti, prosvjetljenje duha, 
nutarnja snaga, sjedinjenje s Kristom i njegovim mistični Tijelom 
Crkvom, jačanje kreposti, jakost protiv đavla, sigurnost vjere, 
uzvišenost nade, poticaj ljubavi, rast pobožnosti i anđeoski život 


! U našem izdanju Pobožnost Presvetom Oltarskom sakramentu 
možete naći razne molitve svetaca priprave i zahvale za svetu 
pričest. A u dodatku ovog izdanja možete pronaći razne prigodne 
molitve. 

Zatim ne vrši uzvišenu i časnu službu koju je preuzeo pred Bogom; 
usprkos što je pisano: Proklet tko nemarno obavlja djela Božja (Jer 
48. 10). A da ne kažemo da vrijeđa Krista i krši njegovu zapovijed 
da se slavi ovaj sakrament, iako sam Isus prijeti: Ako ne budete jeli 
tijelo Sina čovječijega nećete imati života u sebi...(Iv 6,54). Takav 
svećenik obija popudbinu na svom putu, izlaže se smrtnoj opasnosti. 
jer ako se ne hrani Tijelom Kristovim koje podržava život, postaje 
kao suhi ud do kojega više ne dopire hrana.Na kraju, ukoliko je do 
njega, zakida božansko čašćenje i dužno klanjanje Stvoritelju kao 
onaj koji je nezahvalan za Božja dobročinstva. Zbog toga u knjizi 
Brojeva piše: Ako je netko čist — to jest nije u smrtnom grijehu — i 
nije na putovanju — ili na bilo koji drugi način spriječen, pa ipak — 
ne slavi Pashu neka se iskorijeni iz naroda budući da nije u svoje 
vrijeme prinio žrtvu Bogu (Br 9,13). Dakle, koliko više možeš, sa 
svom brigom, s djelotvornom ljubavlju, u pokajanju i gorljivoj 
pobožnosti odagnaj od sebe svaku obamrlost i lijenost da ne bi bio 
kriv što si odbio darove tolikih milosti. 

10. Ako želiš ražariti ljubav pažljivo razmatraj ove dvije stvari: 
prva, plamen beskrajne ljubavi u kojoj je najviše dobro, Isus sam, 
podnio za tebe bijednog crva, tako bolnu sramotu križa; drugo, 
plemenitost, slast i uzvišenost hrane i pića njegova Presvetoga Tijela 
i Predragocjene krvi. Razmatraj o njegovoj preblaženoj smrti, 
istražujući njene uzroke. Glavni uzrok je naša potreba otkupljenja. 
Svaki zakon, onoga koji uvrijedi kraljevsko veličanstvo, sudi na 
smrt. I mi bi bili osuđeni na smrt, kako to zahtijeva priroda naših 
grijeha, ali se Bog smilovao ljudskoj bijedi, poštedio nas je smrti i 
providio da podmniri tako veliki dug. Dopustio je našim precima da 
ubijaju životinje kao žrtve okajnice. Trebalo je svaki puta kada se 
sagriješi prikazati žrtvu. Te stvari su bile samo slika i sjena, dok 
Krist. glava ljudskoga roda, nije poslan, živa Žrtva bez grijeha, 
obdarena razumom koja se iz ljubavi prema svim ljudima prikazala 
na smrt kao otkupnina za našu smrt. 

Nije trebalo da On više puta umre. Umirući jedanput zadovoljio je 
za sve buduće grijehe. Bilo je dovoljno da On umirući jedanput 
ostavi nama ovu hostiju, svoje Tijelo, da bi je mi na otajstven način 

svaki dan prikazivali Bogu Ocu kao spomen čin, kao okajnicu za 
našu smrt kojoj smo svakodnevno zbog grijeha podložni. Svaki dan 
se obnavlja ovaj prinos — kaže sv. Augustin — iako je Krist trpio 
samo jedanput, jer svakodnevno griješimo. Bez grijeha ljudska 
slabost, nažalost ne zna živjeti, a jer svaki dan padamo On se svaki 
dan na mističan način za nas žrtvuje. 

Zbog toga sve što se čini za vrijeme Svete Mise, svaki obred i ures 
predstavlja Muku Kristovu zbog toga je u Svetoj Misi više od svega 
neophodno potrebno sjećanje na smrt Kristovu, a to i sam Isus kaže: 
Ovo činite meni na spomen ( Lk 22, 19). Apostol Pavao piše 
Korinćanima: Svaki puta kad jedete od ovoga kruha i pijete iz 
kaleža Gospodnjega, naviještate njegovu smrt dok on ne dođe (| 
Kor 11, 26) — to jest do suda. Ti kada pristupaš oltaru kaži: 

11. Molitva: Nebeski Oče evo sjećajući se smrti tvoga 
Jedinorođenoga Sina našega Gospodina Isusa Krista prikazujem ti 
ovu žrtvu koju je On sam već jedanput tebi prikazao za spas cijeloga 
svijeta. Prikazujem ti na oltaru tvoga Veličanstva živu žrtvu, koju si 
ti s toliko samilosti podigao na oltar Križa kako bi bila žrtvovana za 
nas. Sjeti se Isusova svetog krvavog znoja koji je padao na zemlju 
kao kaplje krvi. Pogleda na njegovo djevičansko tijelo okrutno 
izbičevano, izudarano pijuskama, natečeno od modrica, pokriveno 
pljuvačkom, natopljeno krvlju, izbodeno trnjem, probodeno čavlima 
i kopljem. Pogledaj na samilost tvoga Sina koja ga je pobijedila i 
nagnala da na sebi kuša i izmjeri grijeh cijeloga svijeta na tezulji 
križa. Neka te to potakne Oče da budeš milosrdan s nama 
bijednicima. Pogledaj ne na naše grijehe nego na lice tvoga 
Pomazanika. Prikazujemo ti naše prošnje ali se ne oslanjamo na naše 
zasluge nego na tvoju beskrajnu ljubav. 

12. Zatim, dragi čitatelju, ako se želiš ražariti ljubavlju promatraj 
najukusnije jelo, Presveto Tijelo i vidi kako je dobro i ugodno da 
njegov duh boravi u nama, kako prikladno i korisno jelo nam je 
pripravio Nebeski Otac. Razumno stvorenje je bilo stvoreno 
sposobno sudjelovati u Božjoj dobroti te tako prispjeti u vječno 
blaženstvo, bez nje sam po sebi čovjek teži ništavnosti i vječnoj 
smrti. Zbog toga čovjek treba trajno oživljavati ovu svoju 

sposobnost prikladnom hranom koja će je učiniti dionikom kreposti i 
božanske milosti. Govorim o ishrani jer kao što tijelo životinje s 
hranom jača, goji se, dobiva životnu toplinu i živahnost, i kao što 
anđeli u nebeskoj domovini piju u punini na izvoru vječnoga i 
živoga svjetla, i nasićuju se u obilju kuće Božje, tako je Vječna 
Mudrost providila hranu razumskoj duši ljudi — koje je otkupila uz 
tako visoku cijenu te milošću učinila velikima i sličnima anđelima 
Božjim — kruh kojim se hrane anđeli i ljudi bez kojega ni jedni ni 
drugi ne mogu živjeti, i sve to na način prikladan nama, slabim 
smrtnicima. 

Nama je nemoguće u ovom smrtnom tijelu kušati svu snagu ovog 
Kruha života u svoj njegovoj naravi, to jest Božanstvu, zato nam je 
darovana hrana u prikladnijem obliku da je možemo jesti, a taj je 
kruh i vino u prirodnom stanju koji okrepljuju. I kao što Bog hrani 
anđele, te žive duhove, nestvorenom Riječi, tako je naumio hraniti i 
smrtne ljude Utjelovljenom Riječju u sakramentu kao što je pisano: 
Čovjek je jeo kruh anđeoski, i ; Ja sam kruh koji je s Neba sišao (Iv 
6,51). 

13. Pazi i na ovo. Kao što se Bog brine o svim životinjama i 
pripravlja im prikladnu hranu tako se brine da nahrani i plemenito 
Tijelo Kristovo, Crkvu kojoj je Krist Sin Božji glava. Crkva može 
primiti život i snagu samo od svoje Glave tako da svi njeni udovi, to 
jest pravednici, usko sjedinjeni međusobno s Kristom glavom, hrane 
se njegovim Duhom i ljubavlju po ovom sakramentu jedinstva i 
mira. Zato, kao što tijelo nema života ako se ne hrani prikladno, tako 
i razumska duša nema duhovni život bez ovog duhovnog jela koje 
joj odgovara. 

Zbog toga je Krist rekao: Tko mene jede živjet će po meni (Iv 
6,58). Ali postoji jedna razlika između tjelesnog i duhovnog 
hranjenja, u prvom pojedena hrana mijenja svoju bit u organizam 
onoga tko jede i hrani ga; u drugom slučaju tko jede ucijepljen je u 
Krista i sjedinjuje se s ljubavlju Kristova duha. Zbog toga je bilo 
rečeno sv.Augustinu: “Neću se ja preobraziti u tebe, nego ti u 
mene", to jest postati ćeš moja slika dobrote i svetosti, kao što vatra 
upriličuje sebi željezo. 

1. 4. Neka svatko ispita samoga sebe | s kojom nakanom 
pristupa oltaru 


14. Četvrto i posljednje. ispitaj zašto i zbog čega pristupaš oltaru. 
Ovdje obrati pažnju najprije: 
na čistu ljubav i svetu želju, zatim na potrebnu nakanu i odluku. 
Prvo promatraj što želiš, pogledaj da se ne približavaš oltaru zbog 
škrtosti, straha, ljudskog obzira, hvalisavosti, navike, ili kakve druge 
svjetske samodopadnosti ili interesa kao što u ova vremena mnogi 
zloupotrebljavaju na svoju propast ono što im je dano za spasenje. 

Ajme, ajme, Gospodine Bože, koliki danas pristupaju oltaru, 
svetoj službi i božanskim otajstvima željni ne Kruha nebeskoga, 
nego zemaljskoga, ne Duha nego koristi, ne Božje časti nego svojih 
ambicija, ne spasenja duša nego gomilanja novaca, ne služenja 
Kristu u svetim otajstvima srcem i čistom dušom, nego uživanja, 
bogatstva, oholosti i uživanja u Kristovoj baštini i milostinji naroda, 
ne više da zadobiju dostojanstvo u Crkvi nego ga kradu svađama i 
novcem, ne pozvani od Boga nego potaknuti od đavla. 

15. Ti, dakle, o Božji čovječe usmjeri svoje zavjete i želje prema 
Bogu i promatraj koji osjećaji i čežnje te trebaju prožimati kada 
slaviš sveta otajstva. Neka te potiču ovi plemeniti motivi: 

- Svijest i kajanje za grijehe nadajući se očišćenju od 
svakoga grijeha po žrtvenoj Hostiji. 

- > Naslućivanje i promatranje tvoje slabosti jer zazivaš Krista 
kao liječnika koji te liječi od svakoga zla. 

- > Želja da te Krist koji sve može oslobodi od nekog tereta 
koji te tišti, od nekog progonstva ili protivljenja. 

- Želja za kojom milošću, ili dobivanjem nekog duhovnog 
dobra od Onoga kojemu Otac ništa ne može uskratiti. 

. Zahvala za sva materijalna i duhovna dobročinstva koja su 
darovana tebi ili drugima jer ne možemo ništa prikazati 
Bogu za sve što nam je dao osim uzeti kalež spasenja i 
prikazati mu žrtvu hvale, to jest Isusa Krista. 

- — Ljubav i samilost prema bližnjemu, budući da za spasenje 
Živih i pokoj mrtvih ništa nije tako učinkovito kao Krv 
Kristova prolivena za oproštenje grijeha. 

- < Slavljenje Boga i svetaca, budući da nemamo ništa čime 
bismo im iskazali dužnu hvalu osim prikazati i 
sakramentalno žrtvovati Krista Bogu Ocu. 

- — Ljubav i čežnja za Bogom s prošnjom da te usko sjedini sa 
sobom po ovoj duhovnoj hrani. 

-  Žeđi želja da se umnoži milost jer ovaj sakrament sadrži 
izvor svake milosti i svetosti, sadrži autora spasenja, Isusa 
Krista, zato se i zove Euharistija, to jest zahvala. Drugi 
sakramenti su samo potoci koji nas posvećuju. 

- < Goruća čežnja kojom iz sveg srca želiš biti očišćen snagom 
ove preobilne ljubavi i najukusnije hrane, očišćen od svake 
mrlje duha i tijela, te pogotovu od svih opasnosti i napasti i 
sjediniti se nerazdvojivo s Kristom Spasiteljem te biti 
sačuvan u njegovoj ljubavi. Zbog toga je Krist u Ivanovom 
evanđelju govorio: Oče htio bih da oni koje si mi dao budu 
gdje sam i ja, zajedno samnom da promatraju slavu koju si 
mi dao, da budu jedno kao što smo mi jedno, ja u njim i ti u 
meni, da budu potpuno jedno. (Iv 15, 22. 25). 

16. Drugo, pazi u duhu na potrebnu nakanu i odluku. Trebaš paziti 
na tri stvari kada slaviš Misu, to jest da se klanjaš Bogu, obnavljaš 
spomen čin Smrti Isusove i želiš pomoći cijeloj Crkvi. Pazi da imaš 
nakanu klanjati se Bogu bogoštovljem. Samo Bogu se tako 
klanjamo, tako čast iskazujemo Stvoritelju zbog podložnosti koju 
mu trebamo iskazivati. Pozvani smo prikazati mu ne samo naša 
dobra, nego i nas same, a kad bi trebalo biti spremni i umrijeti u 
zahvalu za njegova dobročinstva i beskrajno dobro koje nam je 
iskazao i to raskajana srca i ponizna tijela klanjajući se svom 
ljubavlju pred njegovom Uzvišenošću u našim činima i navikama, 
gestama i znakovima, časteći ga darovima i žrtvom, polažući u njega 
svaku našu nadu i želju kao u zadnji cilj zbog kojega je sve 
stvoreno. 

iščekujemo od njega svaku zaslugu i nagradu za naša dobra djela, 
kao i kaznu za naše pogreške po odluci njegove pravednosti. 
Svecima pak iskazujemo štovanje koje nije ni kult ni klanjanje, nego 
molitva i zazivanje da budu naši zagovornici kod Boga. Svako 
poštovanje koje njima iskazujemo iskazujemo ga zbog Boga s kojim 
su oni povezani. 

17. Boga moramo beskrajno ljubiti, častiti i bojati ga se. Trebamo 
ga se bojati promatrajući njegovu svemogućnost i pravdu, može nas 
s punim pravom osuditi ili spasiti. Iz ovoga sinovskog straha rađaju 
se: kajanje za grijehe, sram, uzdasi, suze, udaranje u prsa, prošnje, 
postovi, mrtvljenja, pokore, hodočašća i slično. Boga zatim trebamo 
vrhunski častiti promatrajući njegovu mudrost i uzvišenost. Ovo 
čašćenje rađa: poštovanjem, poklonom, naklonima, klečanjem, 
padanjem ničice, molitvom, očišćenjem, posvetom, čišćenjem 
svetog posuđa, uređivanjem i ukrašavanjem svetih mjesta, slavljima, 
svečanim prosvjetljenjima, psalmim,. himnima i drugim sličnim 
stvarima. Na kraju Boga trebamo ljubiti bez mjere promatrajući 
njegovu dobrotu i milosrđe. Iz te ljubavi proizlaze zahvale, slava, 
himni, blagoslivljanje, sveti zavjeti, kađenja i slične stvari. 

18. Sudjelujući na Svetoj Misi trebaš željeti da Božje ime bude 
sveto u nama, da ga slavimo mi i cijeli svijet svetošću života, da se 
na zemlji poveća bogoštovlje i čast Božja, da cijeli svijet spozna da 
smo mi istinski klanjatelji jedinoga Boga, Spasitelja Isusa Krista. 

19. Još trebaš biti svjestan da obavljaš spomen čin Muke Kristove 
kao što smo već napomenuli. Trebaš željeti biti na korist cijeloj 
Crkvi te moliti Boga za Papu, kardinale, biskupe, učitelje, 
ravnatelje, svećenike, monahe, redovnike i redovnice, samostane i 
sve one koji služe Kristu. Trebaš moliti i za kraljeve, upravitelje, 
zapovjednike, djevice, siročad, zatvorenike, ožalošćene, slabe. 
bolesne i za cijeli Božji narod. Moliti valja i za pogne, šizmatike i 
heretike da se obrate pravome Bogu i sjedine s Kristovom Crkvom. 
Trebaš moliti i za posebne nakane, to jest za drage rođake, članove 
tvoje obitelji, prijatelje, pobožne osobe, one koji su ti se preporučili 
i nadaju se tvojim molitvama, a na poseban način moraš molit za 

sebe samoga. [ ako nekoga od navedenih isključiš iz molitve? kako 
ne bi imao koristi od tolikog blaga, pogotovu ako to činiš iz mržnje 
ili zlopumćenja smrtno griješiš slaveći sveta otajstva s mržnjom u 
srcu. 


2. O POKAJANJU, NEPOSREDNOJ PRIPRA VI I 
SLA VLJENJU SVETE MISE 


1. Nakon ovih pobožnih vježbi i nakon što je razmatranje ražarilo 
tvoje srce izbaci iz sebe svoje grijehe, prisjećajući se raskajana srca 
što si učinio u mislima, riječima i djelima te koliko si propustio 
učiniti dobrih djela koja si trebao i mogao učiniti. I pođi tvom 
duhovnom liječniku, svećeniku, = ispovjedi svoje grijehe ne 
općenitom i neodređenom optužbom samoga sebe kako neki otvrdia 
srca čine koji svoje velike grijehe prikrivaju banalnim riječima. Oni 
govore bez srama i kajanja i to tako da bi se mogli javno ispovjediti 
te se ne bi zastidjeli ni na trgovima. To nije ispovijed već prijevara i 
izrugivanje. 

Ti naprotiv ako želiš ozdraviti otvori svoje rane i iz dubine srca 
ispovjedi jasno i otvoreno ono što si učinio nakon posljednje 
ispovjedi, optuži se ne samo za djela nego i za nevaljane misli 
kojima si prljao dušu, ne samo za smrtne grijehe nego i lake koji 
grizu i vrijeđaju savjest. Ispovjedi se kratko i jasno. 

2. Nakon što si izmolio pokoru koja će ti biti zadana moli neki od 
psalama, ako imaš vremena obavi i neku drugu pobožnost. Kada 
pristupaš oltaru, promatraj Krista kako se upućuje s Križem u smrt, 
uroni svoje srce u sve što se događalo za vrijeme njegove Muke. 


? Navedene nakane ne moraju biti uvjek izrečene nego je smisao taj 
da mi slaveći Svetu Misu uključimo u molitvu potrebe Crkve i 
svjeta. To možemo učiniti na primejer predanjem i posvetom sebe i 
svojih molitava Isusu Kristu po Mariji pa da ona mjačinski s njima 
raspolaže na veću slavu Božju i spasenje duša. Pogotovu ne možemo 
nikoga svojevoljno isključiti iz dobročinstava Svete Mise kako to 
kaže svetac. 


Čitaj i slušaj sumo ono što je obredom propisano ne umnažajući 
svojevoljno druge molitve zbog pobožnosti. 

3. Kad se počne moliti Kanonska molitva pretvorbe, saberi svoj 
duh kako bi izbjegao rastresenostima i pazi na znakove, čine a još 
više na riječi. a najviše pazi na nakanu. Prvo, jer je tu 
najdragocjenije Tijelo, drugo jer je prisutna i Kristova tako slavna 
duša, treće jer je prisutno i beskrajno Božanstvo. U trenutku molitve 
za žive i mrtve ne trebaš riječima izraziti svoju prošnju nego se u 
duhu pojedinačno prisjeti nekih najbližih osoba a drugih se prisjeti 
općenito prikazujući nakanu za sve one za koje si već molio ili si bio 
odlučio moliti. Kada dođe sam čas pretvorbe uzdigni svoj duh, a ako 
si svećenik, pazi da duhom slijediš onu nakanu koju je imao Krist na 
zadnjoj večeri te da činiš ono što uči sveta Majka Crkva. Prije 
pričesti malo se zaustavi i moli, ne usnama nego srcem? 

4. Molitva: Gospodine moj, tko si ti a tko sam ja, zašto želiš ući u 
sramno boravište moga tijela i moje duše? Zašto si me stvorio, ako 
sam te ja tako svetogrdno vrijeđao? Tisuću godina suza i pokore ne 
bi bilo dosta za pripraviti se za samo jedanput dostojno te primiti u 
tako plemenitom sakramentu, a koliko više sam ja nedostojan koji 
svaki dan bijedno griješim, nastavljam se ne popravljati i pristupam 
nepripravljen! Ali tvoje milosrđe je beskrajno veće od moje bijede 
tako se uzdam u tvoju dobrotu te se usuđujem primiti Te. 

Dva su uvjeta koja se iznad svega traže da bi se dobro pričestili: 
duboka poniznost u spoznaji vlastitog ništavila i vjera u milosrđe 
zbog Kristove smrti. 

5. Nakon pričesti, ako ne osjetiš nikakvu duhovu okrjepu, to je 
znak tvoje duhovne bolesti ili smrti. Primio si plamen u svoje krilo i 
ne osjećaš nikakvu toplinu, stavio si med u usta i ne osjećaš nikakvu 
slast? Naprotiv ako primjetiš u sebi neku blagost ili utjehu, ne 
pripisuj sebi zasluge, nego beskrajnoj Božjoj dobroti koje se proteže 
i na zle te tješe nedostojne, a u svom srcu kaži: “Svojim 
dobročinstvima si me uvjerio da mrzim svoje grijehe, ako si to 


? Jasna je nakana sveca da treba nastojati ući u duh molitve a ne 
recitirati je kao takvu u samom tenutku pristupanja svetoj pričesti. 

učinio za grešnika što bi tek učinio da se obratim? Zato svom 
snagom se želim preobraziti i pristati zauvijek uz tebe“? 

Ipak nemoj misliti da možeš to učiniti svojim snagama nego uz 
pomoć njegove milosti. Neka se Isus udostoji udijeliti je tebi i meni. 
Amen! 


DODATAK: 
1. Molitve za svetu Pričest 
(Sv. Ivan Eudes) 

Budući da naš Gospodin Isus Krist dolazi k nama u Presvetoj 
Euharistiji s tolikom poniznošću da se snizi do te mjere da uzme lik i 
izgled kruha kako bi nam se dao s tako gorućom ljubavlju. U ovom 
sakramentu nam daje najviše, najdragocjenije i najdraže od svega 
što posjeduje i mi se trebamo njemu približiti i primiti ga u ovom 
sakramentu u dubokoj poniznosti i s velikom ljubavlju. Ovo su dva 
glavna stava s kojima treba ići na svetu Pričest. Kako bi do njih 
došlo možemo moliti slijedeće molitve. 

Molitva priprave za svetu Pričest 

Isuse, moje svijetlo i moje posvećenje, otvori mi oči duha i ispuni 
dušu tvojom milošću kako bih shvatio važnost čina pričešćivanja, 
sveto pristupao svetoj pričesti tebi na slavu. Dušo moja pažljivo 
promatraj koja je divna uzvišenost čina na koji se pripravljaš, kolika 
je svetost i dostojanstvo Onoga koga primaš. Spremaš se za najveće, 
najvažnije, najsvetije božansko djelo, koje se može učiniti jer primiti 
ćeš u tvoja usta, u tvoje srce, u tvoju utrobu u tvoju nutrinu svoga 
Boga, Stvoritelja i Spasitelja, Gospodina Isusa. 

Da, u svoje biće ćeš uistinu osobno primiti Isusa koji oduvijek 
boravi u krilu svoga Oca, Isusa koji je život, slava, blago i naslada 
vječnoga Oca, Isusa kojega su toliki patrijarsi, pravednici i proroci 
željeli vidjeti, ali ga nisu vidjeli, Isusa koji je devet mjeseci boravio 
u Marijinu krilu kojega je Ona hranila na svojim prsima i toliko puta 
nosila u svojim rukama, Isusa kojega su vidjeli kako hoda zemljom 
čineći dobro, jede i pije sa grešnicima, Isusa čije je tijelo bilo 
bičevano, rastrgano iz ljubavi prema tebi pribijeno na križ, istu onu 
krv koja je bila prolivena za tebe, Srce koje je za tebe bilo kopljem 

probodeno primit ćeš u svoje srce. 

Primit ćeš i Isusovu dušu koju On na križu predade u ruke Očeve, 
ti ćeš je primiti u sebe. O kojeg li divnog čuda! Pa, ja ću primiti u 
sebe istog Spasitelja koji je slavno na Nebo uzašao i sjedi s desna 
Ocu i kojega će se vidjeti na kraju vremena kako veličanstveno s 
vlašću sudi cijeli svemir. O uzvišeni i divni Isuse! Anđeli čišći od 
sunca smatraju sebe nedostojnima da te gledaju, slave i časte, a ti 
želiš da te ja primim u moje srce i u moju dušu, te da u sebe primim 
cijelo Božanstvo, Presveto Trojstvo i cijeli Raj. O moj Gospodine 
koje li dobrote! Otkuda meni sreća da _se Gospodin Neba i zemlje 
želi nastaniti u meni koji sam pakao bijede | grijeha da bi me 
promijenio u raj milosti i blagoslova? O moj Bože koliko li sam 
nedostojan tako velike milosti! Ispovijedam pred Nebom i zemljom 
da više zaslužujem biti bačen u dubine pakla nego li da tebe primim 
u svoju dušu punu poroka i nesavršenosti. 

Ipak moj Spasitelju, kad Ti već želiš da se meni daruješ želim te 
primiti u svoj mogućoj čistoći, ljubavi i pobožnosti. Zato tebi dobri 
Isuse predajem moju dušu, Ti je sam pripravi kako želiš uništavajući 
u njoj sve što je tebi protivno, i Ti je ispuni tvojom božanskom 
ljubavlju i svim drugim milostima i krepostima koje želiš naći u 
meni kad te primam. 

O Oče Isusov, uništi u meni sve što žalosti tvoga Sina i učini me 
dionikom tvoje ljubavi prema njemu koju si osjećao kad si ga 
primao u svoje Očinsko krilo na dan njegova Uzašašća. 

O Duše Sveti, prikazujem ti svoju dušu, ukrasi je molim te svim 
milostima i krepostima koje se traže da bi se dostojno u dušu primilo 
Spasitelja Isusa. 

O Majko Božja učini me dionikom tvoje vjere, pobožnosti, 
ljubavi, poniznosti, čistoće i svetosti s kojima si ti toliko puta 
pristupala na Pričest nakon Uzašašća tvoga Sina u Nebo. 

O anđeli, sveci i svetice nebeske i vama prikazujem svoju dušu, 
prikažite je mome Isusu moleći ga da je dostojno pripravi, i da me 
učini dionikom vaše čistoće, svetosti i velike ljubavi kojom ga 
ljubite. 

O moj Isuse. prikazujem ti svu poniznost i pobožnost, čistoću i 

svetost, ljubav i sve druge priprave kojima su te sve svete duše u 
povijesti primale na zemlji. Kad bih mogao u sebi imati tu ljubav i 
pobožnost; kad bi to bilo moguće htio bih ih imati skupa s ljubavlju 
prema Bogu svih Anđela, Serafina i svih svetih na Nebu i na zemlji 
kako bi te što dostojnije i svetije primio. 

O moja slatka ljubavi. moj Isuse, ti sama ljubavi prema meni u 
ovom Sakramentu ljubavi, dolaziš mi s beskrajnom ljubavlju, ah 
zašto i ja ne ljubim samo tebe kako bi te primio u dušu preobraženu 
ljubavlju prema tebi. O moj Spasitelju, nema za tebe dostojnijeg 
boravka od tebe samoga, i nema dostojnije ljubavi od tvoje kojom bi 
te se moglo primiti. 

Dakle, da te ne primam u sebe samoga, bilo bi to odveć 
nedostojno, nego u tebe i ljubav koju mi iskazuješ bacam se i 
poništavam pred tvojim nogama, i koliko mi je moguće tebi se 
predajem moleći da uništiš u meni sve što tebi nije po volji, i da u 
meni upališ tvoju ljubav tako da dolazeći u moju dušu u njoj nađeš 
tvoju ljubav. 

Završne napomene: Razmotri dobro ove zadnje riječi jer one 
izražavaju istinsku pripravu i spremnost duše s kojom treba primati 
Sina Božjega u svetoj Pričesti. To je priprava svih priprava, koja sve 
druge obuhvaća a koju sam iskazao na kraju molitve za 
najuzvišenije i najproduhovljenije duše. 

Isto tako pazi nemoj smatrati beskorisnu željeti imati u sebi svu 
pobožnost i ljubav svetih duša jer je jednog dana naš Gospodin 
rekao sv. Matildi kad se trebala pričešćivati, a u sebi nije osjećala 
pobožnosti, neka poželi posjedovati svu pobožnost i ljubav svih 
svetaca koje su se prečišćivale i On je rekao da će silazeći u njenu 
dušu smatrati da ih ona uistinu posjeduje. 

Isto tako čitamo u životu sv. Gertrude, koja je bila suvremenica sv. 
Matilde, da je jednog dana dok je išla na Pričest i nije osjećala u 
sebi pripravu i pobožnost koju je željela, obratila se Gospodinu 
prikazujući mu sve priprave svetaca i Djevice Marije. Malo kasnije, 
Isus joj se ukazao i rekao slijedeće riječi: “Uistinu si se pojavila 
predamnom i pred svecima onakva kako si to poželjela". Ah, dobri 
Gospodine, koliko si dobar da naše želje uzimaš za stvarnost! 

Za vrijeme Pričesti: Za vrijeme svete Pričesti čini tri stvari: 

I. Trebaš se u duhu baciti pred noge Sina Božjega, koji je u tebi i 
klanjati mu se, moliti za oproštenje svih svojih grijeha i nezahvalnosti, 
te da si ga primio u svoju tako nečistu dušu s premalo ljubavi. 

2. Trebaš mu zahvaliti da se tebi dao i pozvati sve na Nebu i na zemlji 
da ga blagoslivljaju s tobom. 

3. Kao što se On potpuno sav dao tebi, tako se i ti trebaš potpuno 
njemu predati moleći ga da u tebi uništi sve što se njemu protivi, te da u 
tvojoj duši zauvijek učvrsti kraljevstvo svoje ljubavi i slave. 

Možemo moliti slijedeću molitvu: 
Molitva nakon svete Pričesti 

O moj Isuse, Bože moj, moj Stvoritelju i Spasitelju kojeg li divnog 
Čuda! Je li moguće da ja stvarno sada u svojoj duši posjedujem Tebe koji 
oduvijek boraviš u krilu Očevu, da u svojoj utrobi nosim Tebe kojega 
je Presveta Djevica nosila u svom prečistom krilu, da ono ljupko Srce 
na kome se odmarao ljubljeni učenik i koje je kopljem bilo probodeno 
sada se odmara u blizini moga siromašnog srca, da je tvoja presveta 
duša uistinu u meni, da je cijelo Presveto Trojstvo, sve božanstvo i sve 
što je najljupkije u Boga, cijeli Raj došao boraviti u meni bijednom i 
nedostojnom stvorenju! 

Ah Bože, kojeg li milosrđa i dara! Što da kažem i učinim pred tako 
velikom i divnom stvarnošću. O moj Isuse, neka sve moći moje duše i 
tijela sada padnu ničice pred tvojim Božanskim Veličanstvom, klanjaju 
se i iskazuju dostojnu čast. Neka Nebo i zemlja sa svim stvorenjima 
sada dođu i padnu ničice pred tvojim nogama, da Ti skupa sa mnom 
iskazuju tisuće časti i blagoslova. 

Isuse Bože moj, koje li moje smjelosti da sam Te primio u tako 
prljavo mjesto, moju dušu, i sa tako malo priprave, Tebe koji si Sveti 
nad svetima. Milosrđe, moj Spasitelju, molim svom snagom svoje duše, 
molim za oproštenje kao i za sve_moje prošle grijehe i nezahvalnosti 
cijeloga moga života. O željeni, slatki i preljubezni moj Isuse, o jedina 
ljubavi moga srca, moje blago i slavo moja, jedino moje zadovoljstvo i 
jedina moja nado! 

Moj Isuse što da mislim o preobilnoj tvojoj ljubavi prema meni? 

Što da učinim tebi za ljubav koji si tolika divna djela učinio za 
mene? Kako da ti zahvalim? Ah moj Gospodine prikazujem ti sve 
blagoslove koji su ti uputili i koje će ti u vječnosti uputiti Tvoj 
Otac, Duh Sveti, tvoja Presveta Majka, svi anđeli i sve svete duše 
koje su se pričešćivale. O Bože moj neka se sve što je u meni 
preobrati u ljubav i slavljenje Tebe. Neka te tvoj Otac, Duh Sveti, 
tvoja i moja Majka, anđeli i sveci zauvijek u vječnosti blagoslivlju 
za mene! Oče Nebeski, Duše Sveti, Majko Isusova, anđeli i sveci 
blagoslivljate Boga umjesto mene. 

O dobri Isuse ti si se sav predao meni s beskrajnom ljubavi, pa se i 
ja u toj istoj ljubavi tebi predajem. Predajem ti moje tijelo, moju 
dušu, moj život, moje misli i dijela, sve što posjedujem i sa samim 
sobom da time raspolažeš u vremenu i vječnosti kako se tebi sviđa 
na tvoju čistu slavu. O Bože moj i Gospodine Ti sam svojom rukom 
odstrani sve što nije tebi po volji kako bi me mogao potpuno 

Uništi u meni moje sebeljublje, moju volju, moju oholost i sve 
poroke i potajne zle sklonosti. Utvrdi u mojoj duši kraljevstvo tvoje 
čiste ljubavi, tvoje svete slave, tvoje božanske volje da te od sada pa 
nadalje savršeno ljubim i ništa ne ljubim izvan Tebe, da moje jedino 
zadovoljstvo bude tebi ugađati, moja slava Tebe proslavljati, moja 
najviša sreća vršiti tvoju svetu volju. 

O moj Isuse učini da u meni kraljuje tvoja poniznost, ljubav, 
blagost, strpljenje, čistoća i sve tvoje kreposti, odjeni me tvojim 
duhom i tvojim osjećajima i tvojim sklonostima da samo Ti u meni 
živiš. Poništi u meni sve što se tebi protivi a proslavi sve što je tebi 
po volji. O moj Spasitelju prikazujem ti sve osobe za koje sam 
dužan moliti, sebi ih suobliči, ispuni svojom svetom ljubavlju, i 
učini za njih sve što sam molio za sebe. (San. Giovanni Eudes, La 
vita e il regnodi Gesu nelle anime cristiane, Rim 1925, st.125-133) 

Završna napomena: Ne zaboravite na kraju moliti za oproste koje 
je Crkva udijelila za svetu pričest. (Sv. Ivan Eudes sada piše o 
praksi oprosta koja je vrijedila u njegovo vrijeme. Mi vam donosimo 
jednu molitvu. Crkva je za mnoge pobožne vježbe udijelila oproste, 
pa tako i za neke molirve nakon svete pričest. Osobi koja izmoli ovu 

molitvu svaki put zadobiva djelomični oprost, a nakon svete pričesti 
i potpuni oprost ako još doda Oče naš, Zdravo Marijo i Slava Ocu 
na nakane svetog oca Pape. 

Evo, moj dobri i preslatki Isuse, pred licem se tvojim bacam na 
koljena i s najvećim žarom srca molim te i zaklinjem: utisni mi u 
srce živa čuvstva vjere, utanja i ljubavi, te pravu pokoru za moje 
grijehe i čvrstu odluku da ih popravim. To molim promatrajući u 
sebi i gledajući u pameti tvojih pet svetih rana i imajući pred očima 
ono što je prorok David rekao o tebi, dobri Isuse: Proboli su ruke 
moje i noge moje, izbrojiti mogu sve kosti moje. 


2. Poklon svetootajstvenom [susu 
( Bl. Marija Propetog Isusa Petković) 

Ja dolazim k tebi premili Isuse, da ti se poklonim i da ti prikažem 
svoje srce. Blagoslovljen bio u Presvetom Sakramentu, gdje dan i 
noć boraviš iz ljubavi prema nama, da nas jačaš i da se s nama u 
sv.Pričesti sjediniš. O premilostivi Isuse, što da ti dadnem kao 
zadovoljštinu kad u sebi vidim samo bijedu i grijehe. Nad grijesima 
i bijedom svojom tugujem pa ti prikazujem bol svoje raskrajane 
duše, svoje srce i svoj život. Prikazujem ti današnje moje patnje, 
moj rad, sve Isuse, primi za zadovoljštinu uz čast koju ti prikazuju 
anđeli na Nebu, uz krv mučenika, ljubav nevinih i pokornika, uz 
žrtve misionara i tvojih službenika. O Isuse primi sve kao naknadu 
tvome presvetome Srcu. 


3. Četvrt sata pred Presvetim 
( Sv. Antun Marija Claret) 

Sv. Antun Marija Claret (1807-1870) je bio biskup na Kubi, 
osnivač redovničke zajednice Sinova Bezgrešnog Srca Marijina. Sv. 
Antun je napisao ovaj molitveni nagovor kao da Isus iz Presvetog 
Sakramenta progovara pojedinoj duši. 


Ne trebaš mnogo znati da mi se svidiš, dovoljno je da me ljubiš. 
Razgovaraj samnom jednostavno, kao da razgovaraš s najboljim 

prijateljem. 

Želiš me za nekoga nešto moliti? 

Reci mi njegovo ime i kaži što želiš da sada za njega učinim. Traži 
mnogo toga! Ne ustručavaj se moliti! Govori mi jednostavno i 
iskren o siromašnima koje Želiš utješiti. O bolesnicima čije patnje 
gledaš. o zalutalima koje žudiš vratiti na pravi put. Za svakoga mi 
reci barem jednu riječ. 

Što je tobom, zar ne trebaš za sebe kakvu milost? 

Reci mi otvoreno da si možda ohol, sebičan prevrtljiv, neuredan... 
i onda me zamoli da ti pomognem tvojim malim ili velikim 
naporima koje činiš da se toga oslobodiš. Nemoj se stidjeti! Mnogi 
su pravednici. mnogi sveci na Nebu imali iste mane kao i ti. Ali oni 
su ponizno molili i... pomalo su ih se oslobađali. Nemoj se 
ustručavati zamoliti me i za zdravlje, za uspjeh u svome radu, 
poslovima, učenju, Sve ti to mogu i hoću dati. Želim da me moliš ža 
sve ono što ne priječi tvoje posvećenje, nego ga potiče i olakšava. 
Reci mi što ti je baš danas potrebno. Što da ti učinim? Kad bi samo 
znao koliko ti žarko želim pomoći! 

Imaš li kakvu osobitu potrebu? 

Povjeri mi ju! Što te zaokuplja? O čemu razmišljaš? Što želiš? Što 
mogu učiniti za tvoju obitelj, t brata, sestru, muža, ženu, sina, 
kćer, prijatelje. pretpostavljene... Što ti za njih želiš učiniti? A što 
želiš da ja za njih učinim? Zar ne Želiš da se ja proslavim? Ne bi li 
želio učiniti neko dobro djelo svojim prijateljima koje jako voliš, a 
koji možda žive ne misleći na mene! Reci mi što te danas posebno 
zaokuplja. Što najviše želiš? Kojim bi to sredstvima ostvario? Reci 
mi ako ti nešto ne uspijeva i ja ću ti pokazati što je tomu razlog. Zar 
ne želiš da budem potpuno tvoj? 

Osjećaš li se možda tužno ili bezvoljno? 

Ispričaj mi sve pojedosti! Što te rastužilo? Tko te povrijedio? Što 
je povrijedilo tvoje dostojanstvo? Tko te prezreo? Povjeri mi sve i 
uskoro ćeš mi moći reći da si potaknut mojim primjerom sve 
oprostio i zaboravio. Kao nagradu utješiti ću te svojim blagoslovom. 
Bojiš li se možda? Osjećaš li u duši neku tjeskobu koja je 
neopravdana. ali ti ne prestaje razdirati srce? Baci se u naručje moje 

providnosti! Ja sam s tobom, tu kraj tebe! Ja sve vidim, sve čujem i 
ni trenuika te neću ostaviti u nevolji. Osjećaš li odbojnost prema 
ljuđima koji su te voljeli, a sad su se od tebe udaljili i zaboravili te 
bez ikakva razloga? Moli za njih i ja ću ti ih vratiti ako nisu 
prepreka tvome posvećenju. 

Zar mi nemaš reći i nešto lijepo? 

Zašto mi ne dopuštaš da se s tobom radujem, pa ja sam ti uistinu 
prijatelj. Ispričaj mi što te je jako utješilo i razveselilo nakon našeg 
posljednjeg susreta! Vjerojatno si doživio neko ugodnom 
iznenađenje, čuo dobru vijest, primio pismo koje te je razveselilo, 
doživio znak pažnje. Možda si savladao neku poteškoću, izišao iz 
bezazlene situacije? Sve je to moje djelo! Jednostavno mi reci: Oče 
moj hvala ti. 

Zar mi nećeš ništa obećati? 

Ja vidim dubine tvoga srca. Ljude se može prevariti, ali ne Boga! 
Zato budi posve iskren! Jesi li čvrsto odlučio da se više nećeš 
izlagati onoj zavodljivoj prigodi za grijeh, da više nećeš čitati onu 
knjigu koja nadražuje tvoju maštu, da se više nećeš družiti s onim 
ljudima koji unose nemir u tvoju dušu? Hoćeš li opet biti blag, 
ljubazan i uslužan prema onomu bližnjemu kojega si smatrao svojim 
neprijateljem jer se ogriješio o tebe? Dobro sada se vrati svojim 
svakodnevnim obavezama, svojemu poslu, svojoj obitelji, učenju. 
Ali ne zaboravi četvrt sata koji smo ovdje zajedno proveli! Sačuvaj 
koliko možeš: Šutnju, unutarnju sabranost, skromnost i ljubav prema 
bližnjemu. Ljubi moju Majku koja je i tvoja Majka! Dođi mi 
ponovno sa srcem još ispunjenijim ljubavlju i još predanijim 
mojemu Duhu. Tada ćeš svakoga dana u mome Srcu nalaziti 
dobrostivost i novu utjehu. 


4. Euharistijskom Isusu, vječnom sjaju 
(Molitve službenice Božje Marije Knadide od Euharistije) 

1. O moja božanska Euharistijo, snažno kucanje moga srca, 
preslatki zanose i privlačnosti čitavog mog života, kad bih samo 
mogla iskazati ti svoju hvalu! Željela bih da mogu izreći to što 
osjećam za te, to što je provrelo u mom srcu u određenim 

trenucima. zahvaljujući tebi, to što si mi darovao i 10 što sam ti 
dala. Nažalost, ne uspijevam — samo ti to znaš. Samo bi ti, kao 
tajanstveno ogledalo. mogao odraziti to što je skriveno u mom 
životu. O Isuse, kakve bi se tada boje vidjele. kakva vatra i kakva 
priča! lako želim živjeti skrivena. moje srce, opijeno tvojom 
ljubavlju, toliko bi se puta htjelo otvoriti i razglašavati tvoj dar, 
moja Ljubavi u božanskom Sakramentu! 

2. Isuse moj, koliko te ljubim! U mom srcu je skrivena neizmjerna 
ljubav prema tebi, o moja Ljubavi postala Sakramentom. Moje srce 
se razdire od čežnje i nježnosti prema tebi. Mjeri koliko želiš, 
Gospodine, tu ljubav. Mjeri! Nakon što budeš izmjerio mnogo, 
mnogo, kad ti se učini da si završio morat ćeš početi ponovno. I 
tako mnogo puta, uvijek! Ljubavlju neizmjernom, oprosti mi, ljubim 
te! Isuse moj, kako te ostaviti? Ti si tamo, u božanskoj Euharistiji, 
za nas, za mene! Čak i beskorisno, bez da išta osjećam, dovoljno mi 
je biti gdje si ti da me ti vidiš. 

3. Koliko bih željela, Isuse, da me razumiju, koliko bih željela biti 
apostol svete Pričesti, koliko bih željela da je svi iskuse! Oprosti mi, 
Isuse, ako griješim, ali kad bih znala da duše nemaju drugo vrijeme 
da ga u molitvi namijene za tebe, nego samo pola sata ili deset 
minuta na dan, tih pola sata ili tih deset minuta ne bih upotrijebila za 
drugo nego za svetu Pričest. Euharistijski Isuse, u mom životu ti si 
bio ljubav a također i mučeništvo: sjeti se kako sam u mojim 
beskrajnim Žrtvama, u mojem tupljenjima, u mojim patnjama i 
suzama, željela širiti ljubav prema tebi, znanje i svetu ludost za 
sjedinjenjem s tobom u svetoj Pričesti, s tobom zatvorenim i 
ostavljenim. Sjeti da sam željela tebe sijati. Neka dođe tvoje 
euharistijsko kraljevstvo! 

4. Božanska Euharistijo, Marija bijaše ta koja mi te darovala. Ne 
bih te mogla imati da Marija nije pristala postati tvoja majka, o 
moja utjelovljena Riječi. Ne mogu te odvojiti od Marije, niti odijeliti 
Mariju od tebe. Zdravo Tijelo, rođeno od Marije Djevice. Zdravo 
Marijo, zoro Euharistije. Vi, slatke ljubavi, jedno ste u mome srcu i 
od te svete Ljubavi želim izgorjeti. 

Marijo, Majko moja, učini da te usrećujem zauzimajući tvoje 

mjesto ovdje dolje uz Isusa u presvetom Sakramentu. Učini da te 
nasljedujem u svemu. Majko moja. Ljubite, ljubite, ljubite, ovu 
Majku ljubavi i nasljedujte je! No ako je hoćete još više ljubiti, 
ljubite njenog Isusa u Hostiji: zauzmite Marijino mjesto uz Isusa. 
Du, ljubav prema Mariji dat će vam i ljubav prema Isusu. 

5. O moj Ljubljeni. koliko trpim pri pomisli na uvrede i kad vidim 
pogrde koje ti ljudi zadaju u ovom uzvišenom Sakramentu. Željela 
bih ja sama postati štit i primiti sve na sebe. O Oče nebeski, 
pomislite na vašega jedinorođenoga Sina koji je postao kruhom za 
ljude. O slatki Isuse, nastoj se zaštititi iz ljubavi prema meni. O sveti 
anđeli svetohraništa čuvajte ovo veliko blago za naša srca i daleko 
držite zlobnike i oskvrnitelje. Ti mi sve skrivaš, Gospodine: koliko 
ti se puta zato žalim! Ti mi skrivaš _sve ono što trpiš i primaš. Kad 
bih uistinu poznavala oskvrnuća, hladnoće i zlo loše postupanje 
koje ti primaš u Sakramentu, vjerujem da to ne bih mogla podnijeti 
od muke i to bi za mene bila agonija. Unatoč straha od moje slabosti 
i od mojih bijednih snaga, želim svejedno znati sve. 

6. O sveti Tabernakule, Ispred tvojih vrata uzdišem i jecam za 
ljubavlju. Ljubim te, moje veliko Dobro, i ne znam te više napustiti. 
Kružim uvijek oko tvoga prebivališta. Otvori mi napokon, 
Gospodine, pusti me da dođem k tebi. U svakom trenutku ti se 
klanjam, ljubljena Hostijo, jedina srećo moja. Željela bih pred tebe 
donijeti čitav svijet. Ljubljena Hostijo, Bože zatvoreniče, ti si jedini 
čar mojih očiju. O lijepa Hostijo, Kruše božanski, kad spadne veo, 
vidjet ću te napokon kakav jesi, kao u Nebu! 

7. Isuse, ljubljena Hostijo! Hostijo neokaljana, beskrajni čaru moje 
duše, željela bih te uvijek gledati, piti od tebe neizmjernu ljubav i 
čistoću. Željela bih ti biti slična i usrećivati te. O Moj Isuse, daruj mi 
sjaj Hostije. Daruj mi bjelinu  neokaljane Hostije. O Božanska 
hrano, željela bih se pretvoriti u tebe i postati za tebe i kao Ti Čista 
Hostija, preslatka i sveta. Kako ja nalazim zadovoljstvo u tebi, tako 
bih željela da Ti možeš nalaziti zadovoljstvo u meni. Hostijo sveta i 
prečista, ispunjam se tvojom čistoćom. Ti koji si život, učini da ja 
živim od tebe. Još jednom se posvema posvećujem tvojoj ljubavi. 
Posvećujem ti sve svoje osjećaje, svoje čežnje, svoje težnje i sve 

svoje želje. Želim te, jedino i uvijek tebe. Prikazujem ti svu svoju 
ljubav. kao bujicu: otkad je moje srce prvi put zakucalo, pa sve do 
dana kad će se ugasiti. 

8. O vječni sjaju, moje te oči traže kao što dijete traži svoju mamu. 
Svi moji pogledi i moje misli za tebe su. Od jutra do večeri i od 
večeri do jutra, vidim samo tebe, i uzdišem samo za tobom. Kada se 
san povlači s mojih očiju, tražim te i želim te, raju moj i blago moje. 
Sve dane i sve noći. već godinama, tamo sam gdje si tu u 
Sakramentu: u svim svetohraništima i na svim mjestima gdje se 
nalazi onaj izgubljeni komadić, ona ukradena ili oskvrnjena Hostija. 
Ne napuštam te, moj Isuse! 

9. Primi me. kao vječno svjetlo, ushićenu od tvoje ljubavi. 
Klanjajući se, zahvaljujući, nadoknađujući, zakriljujem te svojom 
ljubavlju kako bih te obranila od oskvrnitelja i od zlobnika i udaljila 
ih od tebe. Nebeski Otac mi to dopušta. Noću i danju slijedim te 
srcem, o Isuse, dok silaziš kao Hostija u duše okaljane grijehom, 
bezbožne ili pune hladnoće i nemara. Prepuna beskrajne boli, molim 
te oproštenje za njih i iskazujem zadovoljštinu. Ljubim te, klanjam ti 
se, slavim te i zahvaljujem ti. Iz ljubavi prema meni, nemoj sići u te 
duše, ali ih obrati. Ljubim te, moje Dobro u Sakramentu, i željela 
bih da tvoj život odsjajava preko mene. 

Željela bih da Hostija sjaji, da njen sjaj izbija iz mojih očiju, iz 
moga lica, iz mojih usta, iz mojih grudi. Željela bih te pokazati 
svima, o Kruše života, i sve očarati tvojom divotom. O lijepa i 
neokaljana Hostijo, tvoja sam, kao tvoje vlasništvo koje je označeno 
tvojim znakom: hostija! Zašto te ljudi ne poznaju? Ti si sreća i sve 
su ljepote i radosti skupljene u tebi, ali ljudi to ne znaju. Ne 
shvaćaju te i lutaju daleko od staze koja vodi u oazu istinske sreće. 
O Isuse, kad bi svijet poznavao tvoje presveto Srce, tvoju goruću 
želju da sve učiniš sretnima'Kada bi znao koliko si učinio i koliko 
nastavljaš činiti za svakoga od svoje otkupljene djece! 

10. O ljudi, do kada ćete nepoznavati ljubav Sina Božjega prema 
vama? Već dvadeset stoljeća je zatvorenik za vas u presvetom 
Sakramentu, rob ljubavi pod sakramentalnim prilikama, neprestana 
Žrtva za vas. Živite u zaboravu svega toga? A do kada? Zar će vas 

uvijek trebati prisiljavati da pristupite svetom stolu. da sudjelujete u 
svetoj Misi da posjetite svoga Boga punog ljubavi i Spasitelju? 

Dokle će trajati ta pretjerana nezahvalnost i ta besmislenost? Kada 
ćete shvatiti Isusovo Srce? Vama upravljam, šireći ruke, tako 
tjeskoban krik svoga srca: 'Probudite se! On više ne može to 
podnijeti! Dođite i kušajte i imat ćete mir i sreću! Da, o moj Isuse, ti 
nas jedini usrećuješ u ovom životu jer samo s tobom radost i 
osmijeh nikad ne prestaju. Tko tebe nađe, nađe sve. Kada te i ja u 
svojoj mladosti nađoh, pronađoh uistinu sve! 

ll. Hoću li uspjeti vidjeti te ljubljenog, traženog, obožavanog, 
opsjedanog od srdaca noću i danju? O moj Isuse, željela bih te 
vidjeti ljubljenog sve do ludosti. Spomeni se, Isuse, oblikovati svoje 
tabernakule sa još žarčim srcima, osobito Srcem Marijinim. O 
Marijo, od tebe sam primila Euharistiju: zahvaljujem ti, Majko. 
Sretni smo što imamo Isusa s nama kao našu hranu. Majko 
najnježnija, neprestano je blagdan! Molimo te da zahvališ 
Presvetom Trojstvu za nas. 

Ipak se Isus nalazi samo u svetim tabernakulima te je danju i noću 
vrijeđan i ostavljen. To mi nanosi veliku bol. Neću biti sretna ako ga 
ne budem vidjela okruženog srcima i ljubavlju. Na to misli Ti: učini 
da jedna kruna srdaca okružuje sva svetohraništa, noću i danju, 
izbliza i izdaleka. Misli na to, Marijo, jer ako hoćeš, možeš to 
učiniti. Tebi se, Majko moja, danujem i posvećujem. Učini me da 
ljubim i živim Euharistiju. Oslijepila bih od snage kojom je gledam! 
Učini da umrem od ljubavi za moju hostiju, o Marijo. Amen. 


5. Priprave na svetu Pričest 
(Sv. Faustina Kowalska) 

Najsvečaniji trenutak u mom Životu je onaj u kome primam 
sv.Pričest. Čeznem za svakom sv.Pričešću, za svaku svetu pričest 
zahvaljujem Presvetom Trojstvu. Kad bi anđeli mogli biti zavidni, 
pozavidjeli bi nam dvije stvari: Svetu Pričest i trpljenje. 

1. Danas se pripravljam na primanje tebe kao zaručnica na dolazak 
svoga zaručnika. On je veliki Gospodin, moj Zaručnik. Nebesa ga ne 
mogu okružiti. Serafini koju su u njegovoj najvećoj blizini, 

pokrivaju svoje lice i bez prestanka kliču. Svet, svet, svet... 

Taj veliki Gospodin je moj zaručnik. Korovi anđela pjevaju mu, 
pred njim nestaju prijestolja. pred njegovom svetošću blijedi sunce. 
Ipak taj veliki Gospodin je moj Zaručnik O moje srce pusti sada 
veliko čuđenje, kako ga drugi slave, jer zato ti nemaš vremena, 
budući da se On približava upravo tvojim vratima. Žurim ga 
pozdraviti i pozivam ga u stan svoga srca duboko se klanjajući 
njegovoj veličini. Ipak Gospodin me podiže iz prašine i poziva me 
kao zaručnicu sjesti uz sebe, da bi mu sve ispričala što se događa u 
mome srcu. 

Ohrabrena njegovom dobrotom naslanjam svoju glavu na njegove 
grudi i sve mu pričam. Najprije govorim o tome što ne bi inače 
nikome kazala. Onda govorim o potrebama Crkve i o dušama jadnih 
grešnika koliko su jako potrebne njegova milosrđa. Ali vrijeme 
protječe brzo. Isuse moram ići svojim obavezama, što na mene 
čekaju. Isus mi reče da još ima vremena do rastanka. Uzajamni 
duboki pogled i prividno se rastajemo na kratko, ali nikada stvarno. 
Naša su srca uvijek sjedinjena i kad sam izvanjski nesabrana zbog 
različitih obaveza. Isusova nazočnost stalno me uranja u pobožnost. 

2. Danas je moja priprava na Isusov dolazak kratka, ali prožeta 
snažnom ljubavlju. Božja me nazočnost prožima i raspaljuje moju 
ljubav prema njemu. Nema riječi, samo nutarnje razumijevanje, 
Ljubavlju posve ponirem u Boga. Gospodin se približava boravištu 
moga srca. Nakon primanja sv.Pričesti toliko sam prisebna da mogu 
otići u svoju klupu. U tom trenutku ponire moja duša posve u Boga 
a ja ne znam što se oko mene događa. Bog mi daruje iznutra 
spoznaju svojega Božanskog Bića. Ti su trenuci kratki, ali 
prožimajući. Duša izlazi iz kapele u dubokoj sabranosti i nije 
jednostavno rastresti je. Onda dotičem zemlju kao s jednom nogom. 
Nijedan žrtva preko dana mi nije teška niti mučna. Svaka prigoda 
stvara novi čin ljubavi. 

3. Danas pozivam Isusa kao ljubav u moje srce. Ti si sama ljubav. 
Cijelo se Nebo zapaljuje na tebi i ispunja se ljubavlju moja duša 
Žudi za tobom kao cvijet za suncem. Isuse dođi hitro u moje srce, jer 
Ti zacijelo vidiš, kako se cvijet ispruža prema suncu, tako se ispruža 

moje srce za tobom. Otvaram kalež svoga srca da bih primila tvoju 
ljubav. Kad je Isus došao u moje srce, sve je u mojoj duši drhtalo. 
Od života i topline. Isuse primi moju ljubav srca i ulij tvoju ljubav u 
njega. vruću koja se zna žrtvovati i posve zaboraviti. 

4. Danas je moj dan obilježen žrtvom, danas se pripravljam za 
dolazak Kralja. Što sam ja, a što si ti moj Gospodine, kralju slave 
vječne slave. O srce jesi li svjesno tko danas tebi dolazi? Da znamo 
to, ali čudnovato, ne mogu to shvatiti. Kad bi to bio samo kralj, ali 
to je Kralj kraljeva, Gospodin gospodara. Pred njim se tresu moć i 
sila. 

Danas On dolazi u moje srce. Čujem On se približava. Požuri mu 
u susret i pozovi ga. Kad je On stupio u boravište moga srca, moju 
dušu obuze tako veliko divljenje, da je padajući mu pod noge 
izgubila svijest. Isus joj je pružio svoju ruku i posjeo je uz sebe. 
Umirio ju je. 

«Ti vidiš, ja san ostavio prijestolje Neba da bih se sjedinio s 
tobom. Što vidiš samo je rub i tvoja duša već gubi svijest pred 
ljubavlju, ipak koliko će se čuditi tvoje srce kad me ugledaš u svoj 
slavi? Ali hoću ti pokazati da vječni život mora početi već na zemlji 
u sv. Pričesti. Svaka sv. Pričest osposobljuje te susretati se s 
Bogom u vječnosti». 

Ništa te ne molim moj kralju premda znam da mi Ti sve možeš 
dati. Molim te samo za jedno: Ostani vječno kralj moga srca. To mi 
je dovoljno. Danas obavljam redanje mome kralju po vjernosti 
nutarnjim nadahnućima. 

5. Danas nastojim oko posebne priprave: Ne mogu misliti, premda 
osjećam mnogo. Čeznem za trenutkom u kome Bog dolazi u moje 
srce. Bacam se u njegove ruke _i govorim o svojoj nesposobnosti i 
bijedi. Istresam svu bol moga srca jer ne mogu ljubiti Isusa kako 
bih ga željela ljubiti. Probuđujem čine nade, vjere i ljubavi i tako 
živim cijeli dan. 

6. Danas je moja priprava samo kratka. Jako živa vjera prijeti 
razdrijeti zastor ljubavi. Božja nazočnost prodire mojim srcem kao 
što zraka sunca prodire kroz kristal. U trenutku kad primam Boga, 
cijelo moje biće uroni u Njega. Obuzima me čuđenje i divljenje kada 

vidim Božju salvu kako se spušta prema meni koja sam čista bijeda. 
Mojoj se duši otima zahvalnost prema njemu za sve milosti koje mi 
dariva a posebno za milost zvanja na njegovu isključivu službu. 

7. Danas se želim u sv.Pričesti sjediniti s Isusom tako tijesno 
koliko je moguće u ljubavi. Toliko duboko žudim za Bogom da 
pomišljam kako ne mogu dočekati trenutak u kojemu mi svećenik 
pruža svetu Pričest. Moja je duša pala kao u nesvijest za Bogom. 
Kad sam ga primila u svoje srce, razdire se zavjesa vjere. Ugledah 
Isusa koji mi reče: Moja kćeri, tvoja me ljubav nagrađuje za 
ravnodušnost mnogih duša». Nukon tih riječi ostadoh sama, ali cijeli 
dan sam živjela s tim činom zadovoljitine. 

8. Danas osjećam u svojoj duši ponor bijede. Želim ići na svetu 
Pričest kao izvoru milosrđa i posve sebe uroniti u taj ocean ljubavi. 
Kad sam primila Isusa bacila sam se posve u Njega kao u bezdan 
neizmjernog milosrđa. I što sam više osjećala da sam sama bijeda to 
je više raslo moje povjerenje u Njega. Cijeli dan provodim u ovom 
poniznom držanju. 

9. Danas u mojoj Duži vlada držanja djeteta. Sjedinjujem se 
Bogom kao dijete s Ocem. Osjećam se u potpunosti Božjim 
djetetom. Kad sam primila sv.Pričest zadobila sam dublju spoznaju 
Nebeskog oca i njegova Očinstva prema dušama. Danas živim u 
slavljenju Presvetog Trojstva. Zahvaljujem Bogu da nas je blago 
primio kroz milost kao svoju djecu. 

10. Danas se želim posve izmijeniti u Izusovu ljubav i tako s njime 
prikazati Nebeskom Ocu. Za vrijeme sv. Mise ugledah dijete Isusa 
u kaležu. On mi reče: Tako kao što ti mene vidiš u ovom kaležu ja 
boravim u tvome srcu. Nakon svete Pričesti osjećala sam u svome 
vlastitom srcu kucanje Srca Isusova. Premda sam već duže vremena 
svjesna da sveta Pričest u meni traje do slijedećeg pričešćivanja, 
klanjam se cijeli dan Isusu u mome srcu i molim ga da zaštiti svojom 
milošću malu djecu od zla što im prijeti. Živa čak tjelesno osjetna 
nazočnost, traje cijeli dan i uopće me ne smeta kod ispunjavanja 
mojih obaveza. 

11. Danas moja duša želi pokazati Isusu na poseban način svoju 
ljubav. Kad je gospodin došao u moje srce bacila sam mu se pred 

noge kao neki ružin pupoljak. Ja želim, da miris moje ljubavi bez 
prestanka uzlazi podnožju Presvetog Trojstva. Vidiš li Isuse, u tom 
ružinom pupoljku, je sve moje srce za tebe, ali ne samo onda kada 
izgara u žaru. Također i preko dana ti želim vjernošću Božjoj 
milosti iskazivati moju ljubav. Danas želim sve poteškoće i patnje 
koje me zadese najbrže prihvatiti, kao neki pupoljak ruže i baciti ih 
tebi Isuse pod noge. Nevažno je da li se povrijedi ruka ili štoviše 
srce, 

12. Danas se moja duša pripravlja za Otkupitelja koji je sama 
dobrota i ljubav. Kušnje i rastresenost razvlače me naokolo i ne 
dopuštaju mi se pripraviti na Gospodinov dolazak. Stoga te želim to 
čeznutljivije primiti. Gospodine, jer znam da ćeš me pri tvom 
dolasku osloboditi ove. Ali ukoliko je tvoja volja da trebam trpjeti, 
onda me ojačaj za borbu. Isuse moj Otkupitelju, ti si blago došao u 
moje srce, ragtjeraj rastresenost koja me omela u razgovoru s tobom. 

Isus mi uzvrati: «Ja želim da si uvježbana u borbi, kao vitez koji 
može zapovijedati drugima u borbenoj bitci Tako se trebaš i ti 
moje dijete, savladavati u najvećim poteškoćama i ništa te na smije 
od mene udaljiti, čak ni tvoji neuspjesi». Danas sam se borila cijeli 
dan s jednom poteškoćom, za koju ti Isuse znaš... 

13. Danas moje srce drhti puno radosti. Čeznem za Isusovim 
dolaskom u moje srce. Moje srce puno čežnje izgara u sve većoj 
ljubavi. Kad je Isus došao bacila sam se kao dijete u njegovo 
naručje. Ispričah mu svoju radost. Isus je slušao izjave moje ljubavi. 
Molila sam Isusa za oproštenje budući da se nisam pripravljala za 
svetu Pričest, jer sam neprestano mislila kako da s njime podijelim 
moju radost. Isus mi je uzvratio: «Meni ja najdraža takva priprava 
kojom me danas primaš u svom srcu Danas posve posebno 
blagoslivljam tvoju radost. Neka danas ništa ne narušava tvoju 
radost». 

14. Danas se moja duža pripravlja na dolazak Gospodinov kome je 
sve moguće. On me može učiniti savršenom i svetom. Pripravljam se 
brižljivo za njegov dolazak, ali tu se pojavljuje jedna poteškoća. 
Kako mu je sada predstaviti? Odmah je guram na stranu. Tako ću je 
iznijeti kako diktira moje srce. Kad sam primila Isusa u sv. Pričesti, 

moje srce uzviknu svom snagom: Isuse promijeni me u drugu 
hostiju. Želim biti za tebe živom hostijom! Ti si veliki svemogući 
Gospodin. Ti mi možeš iskazati tu milost. Gospodin mi uzvrati: « Ti 
si živa hostija, koja je draga nebeskom Ocu, ali promisli što je 

O moj Isuse razumijem značenje hostije. Želim biti živom 
bostijom pred tvojim  veličanstvom, živom žrtvom koja 
svakodnevnice gori tvojoj časti. Kad moje znage počinju popuštati 
sv.Pričest će me podržavati i davati mi snagu. Zaista bojim se dana u 
kojem neću primiti svetu Pričest. Moja duša crpi posebnu snagu iz 
sv. Pričesti. O Živa Hostijo svijetio moje duše! 

15. Danas se moja duša pripravlja na svetu Pričest kao na 
ljepotom. I ja sam pozvana na tu svečanost ali u sebi ne vidim 
ljepote, samo bezdan bijede. Također kad se ne bi osjećala 
dostojnom sjediti za stolom silom bi se ugurala pod stol i do nogu 
Isusovih prosjačila mrvice što padaju pod stol. Budući da poznajem 
tvoje milosrđe, dolazim k Tebi, o Isuse, jer prije će prestati moja 
bijeda nego se iscrpsti dobrota tvoga Srca. Stoga ću danas pobuditi 

je u Božansko milosrđe. 

16. Danas me okružuje Božja slava. Ne mogu si pomoći na nikoji 
način da bi se bolje pripravila. Cjelokupno zam obavijena Bogom. 
Moja duša izgara u njegovoj ljubavi. Znam samo ovo, ja ljubim i 
ljubljena sam. To mi je dovoljno. Nastojim preko dana ostati vjerna 
Duhu Svetome, slijediti njegove zahtjeve. Trudim se oko nutarnje 
tišine, da bih čula njegov glas. 


6. Pred otajstvom ljubavi 
(Iz knjige Vjenćić molitava i razmišljanja o Presvetom Sakramentu, 
izdane s crkvenim dopuštenjem Rijeka 1911, pive. 
Štovanje Presvetog Oliarskog Sakramenta: Među najvećim 
dokazima božanske ljubavi prvi jest bez dvojbe ustanova presvetog 
Oltarskog Sakramenta. Ovdje, u Presvetom Sakramentu imamo 
samu i čistu ljubav, samu vječnu Ljubav, koja je Bogu postala 
Tijelom, živi i pravi Isus Krist, koji je ovdje nazočan tijelom, dušom 

i božanstvom, a s kojim se u Pričesti sjedinjuje kršćanin na najduži, 
najosobniji i najsavršeniji način, tako da postane kao isti On. 
Presveti Oltarski Sakrament ili Euharistija je najkrasniji izraz ljubavi 
Isusove prema čovjeku, a potom je također najobilniji izvor ljubavi 
naše prema Njemu. Najnježnija otajstva, najuzvišenija preobraćenja, 
kojima se katolici dive u dušama gorljivim, tumače se ovim 
božanskim Sakramentom. 

Tamo je Isus osobno, njegovo Srce kuca: zatvoren je doista u 
svetohraništu, ali je On ipak unutra. Ili je izložen na prijestolju, na 
oltaru, ali to je On. Ili počiva u čestičnjaku, ili će za malo časa biti 
na mom jeziku, saći u moja prsa. On je zaista, upravo On! A kada je 
pak u srcu? Oh, sa Isusom u srcu za što neće postati sposoban i 
najbjedniji čovjek i najslabija žena? Euharistija u čovjeku je skup 
sila, polet ljubavi, na zemlji se ne može dalje... 

Katolička Crkva s punim pravom smatra Presveti Oltarski 
Sakrament vrhuncem i središtem svega kršćanstva. K njemu upravlja 
svoje poklone, svoje molitve, svoje obrede i razne čine sveto 
liturgije. Ona znade, u toliko vlada u nama kraljevstvo Kristovo, u 
koliko kraljuje i vlada u našem srcu Isus u Presvetom Oltarskom 
Sakramentu. Promicati štovanje Presvetog Oltarskog Sakramenta, 
zagovarati sva djela, upravljena u tu svrhu bit će moja slatka zadaća. 
Čvrsto sam osvjedočen, da ne mogu poduzeti ništa spasonosnije ni 
korisnije za kršćane, da postanu sretni u ovom i drugom životu. 
Prisustvovanje sv. Misi, česta sv. Pričest, javno klanjanje, pohod 
presvetog Oltarskog Sakramenta. 

SUŽANJ LJUBAVI 

I. Tko je sužanj ljubavi? 

Jest Isus, Sin Boga živoga, Isus Sin Djevice Marije, Sužanj je 
vječna Riječ, sjaj slave Očeve, Jaki, Veliki, Besmrtni, kralj 
budućega vijeka. On je Moć, koja sve čini, Mudrost, koja sve 
određuje, Dobrota, koja sve daje, Milosrđe, koje sve oprašta, radost 
m mer e en 


On mrtve duše uskrsava, nečiste pere svojom Krvlju, liječi bolesne, 
daje vid slijepima, savjetuje one koji su u dvoumici, raspaljuje 

ohladnjele, jači slabe, potkrepljuje jake, čisti ih, posvećuje i opija 
svojom svetom ljubavlju. 

On je Isus! Slava Neba, mir zemlje, strah Pakla, On je Isus! Isus 
tako dobar, tako strpljiv, tako velikodušan sa mnom! On me kroz 
otvorene rešetke gleda licem punim ljubavi i kao zaljubljeni. U 

joj šutnji, koja više govori od riječi, On mi kaže: ja te ljubim! 
čini sužanj ljubavi? 

Isus me ljubi! On se za me žrtvuje; On se za me prikazuje svomu 
Ocu, On bdije, On moli, On uzdiše, On i sada čini ono, što je činio 
na križu, kad ss borio sa smrću: moli za oproštenje mojih grijeha, 
Ah! Koliko me ljubi! On me čeka, On me zove, On me privlači 


soprestano nastojanje, neprestana 
odgovara namjerama, što ih Gospodin naš, Isus Krist, 
ima kada neprestano kao sužanj boravi u svetohraništu. Zašto se Isus 
Krist htio trajno nastaniti kod ljudi? On hoće živjeti nažim životom, 
imati dio u našim mukama, u našim bolovima, dapače u našim 
radostima kao prijatelj, kao brat i kao otac. 
A u zamjenu hoće, da mi živimo njegovim životom, odgovaramo 
ljubavi, da učinimo prema svrsi, radi koje je ustanovio 


i di 

Presveti Oltarski Sakrament i da si usvojimo njegove nakane, naime 
da spasimo svoje duše i nastojimo spasiti duše naših bližnjih. Radi 
toga ljubljeni Isus želi biti spoznant, ljubljen, hvaljen, blagoslivljan, 
da mu se klanja i zahvaljuje u ovom Sakramentu ljubavi; On želi da 
često mislimo na Njega, da se rado družimo s njim, da razgovaramo 
s njim, da budemo dionici njegova božanskog stola. 

On želi, da se utječemo k Njemu u našim potrebama, da nas 
prosvijetli, savjetuje, okrijepi, utješi, osnaži, da nadvladamo 
protivnosti i teškoće života. Uopće želi, da ga upoznamo ne samo 
riječima, nego djelima, kao svoga vođu, svoga učitelja, svoga 
spasitelja, svoga kralja, svoga Boga! Koji katolik, vrijedan ovoga 
imena, neće se odazvati tako slatkim, nježnim i živim pozivima 
Kralja neba i zemlje, Kralja kraljeva? 

POMIRBENA MOLITVA 

Preslatki moj Isuse! Ljubavi duše moje, ja razumijem, zašto Ti 
ostaješ u svetoj Hostiji te plačem i stidim se, kad vidim Tebe, sužnja 
ljubavi u ovom Presvetom Sakramentu! Plačem, Isuze moj, kad 
promatram, da većina ljudi ne pozna ljubav tvoga božanskog Srca u 
tvom čudnovatom sužanjstvu. Plačem, što te vidim zapuštena i 
zaboravljena od nezahvalnih ljudi ne samo noću, nego i najvećim 
dijelom dana! Još više plačem i žalostim se zbog pogrda, koje ti se 
nanose psovkama i kletvama, strašnim svetogrđima, što se protive 
ovom Sakramentu ljubavi! 

Stidim se također sebe samoga, poznajem svoju mlakost, svoju 
nezahvalnost, svoju slabu ljubav te što slabo odgovaram tvojim 
milostima i nebeskim darovima. 

O preslatki Isuse, oprosti meni, grješniku. Oslobodi me svega, što 
se ne mili tvojim prečistim očima, i daj, da te spoznam i ljubim 
klanjam ti se i služim, kako se tebi mili. 

Molim te također, Isuse otajstveni, i zaklinjem te, da oprostiš 
svima onima, koji te vrijeđaju i pogrđuju. Siromasi! Više su bijedni, 
nego li krivi! Ti, koji si uskrsnuće i život, daj, da mi, a s nama svi 
ljudi, oživljeni milošću božanskom, uskrsnemo od smrti na život, od 
grijeha na milost. Klanjam ti se svakim časom, živi Kruše nebeski, 
veliko Sveto Otajstvo! 

7. Isus želi ljubiti ljude; razgovor Svetootajstvenog Isusa i 
duše 


(Iz knjige Vjenčić molitava i razmišljanja o Presvetom Sakramentu, 
izdane s crkvenim dopuštenjem Rijeka 1911,11-27.) 

Isus: Blagoslovljena ti, dušo, koja si htjela na me misliti, te me 
pohoditi. Slušaj uzdisaje moga srca. Čuj, da spasim ljude od vječnog 
prokletstva, podvrgao sam se teškoj muci i smrti te prolio za njih 
svoju božansku krv sve do posljednje kapi. Ni time nisam bio 
zadovoljan, nego da im posvjedočim, koliko ih ljubim, ustanovio 
sam, sakrivši svoje veličanstvo pod prilike kruha i vina, ovaj oltarski 
Sakrament, da tako ostanem u posvuda po svoj zemlji? Zar ne vidiš 
kako duša bijedno pogiba u ovoj općenitoj pokvarenosti? A ja zar da 
sam bešćutan na toliki gubitak, ja, koji sam za spasenje duša prolio 
svoju krv? 

Duša: Koliko me žaloste, o slatki Isuse, ove Tvoje tužaljke! A 
kako su one pravedne i potvrđuju sve, što vidim vlastitim očima! Ti 
si uvijek pripravan, da nam činiš dobro, a mi smo ravnodušni i 
opaki! O da mogu na koji god način tome pomoći! 

Isus: No slušaj, draga dušo! Promotri također, da me ljudi, 
umjesto da me se sjećaju, da mi pokažu kakav dokaz zahvalnosti, 
ostavljaju posve napuštena, ne misleći na bol, koju radi toga 
osjećam. 

Umjesto da me pohode u svetohraništu, u kojem sam zatvoren 

njima za ljubav, ostavljaju crkve prazne! Pa zaista, kad se svrše sveti 
obredi, već kao da se ne vidi ni živa duša u kući Božjoj! 
Kada koji kralj ili mogućnik zemaljski dolazi, svi nastoje trčati k 
njemu. A ja, koji sam Kralj kraljeva, gospodar nad gospodarima, 
koji ništa drugo ne tražim do li njihovo dobro vremenito i vječno, i 
koji imam svoje srce uvijek otvoreno, da ih saslušam, utješim i 
blagoslovim, na žalost boravim ovdje sim! Ali povrh toga mnogi 
kršćani, osim što su hladni i nehajni prema meni, navaljuju na me 
strašnim pakostima, užasnim svetogrđima, uopće porugama svake 
vrste. 

Duša: O dobri Isuse, oprosti i smiluj im se, a oprosti i smiluj se i 

meni, koja sam tolika grešnica! 

Isus: Hvala ti za utjehu kojom tješiš moje Srce! Ali mi reci, dušo 
kršćanska, kako je moguće, da ja budem i nadalje predmetom tolike 
nezahvalnosti i tako ružne zlobe, a da Vječni Otac ne obrani moju 
čast pogaženu i pogrđenu? Promisli malo, draga dušo, može li 
božanska pravda i nadalje podnositi bolove i muke, koje po drugi 
puta cijepaju moje Srce sa nečuvenom okrutnošću, gore, negoli na 
Golgoti! 

Da prizovem k pameti zalutale sinove Adamove, da im do krajnjih 
granica iskažem svoje milosrđe, od nekog vremena šaljem za 
trenutak na zemlju bičeve, što ih božanska pravda čuva za opačine 
ljudske. Ali mjera se već ispunila! Ako se ljudi ne povrate k svome 
Bogu, velike će nesreće snaći zemlju. O tom vas je netom obznanio 
moj namjesnik na zemlji, sv. Otac Papa. (Tko dobro promotri, dokle 
spadoše najživotniji interesi, neće se ništa čuditi, što narodi uzdišu 
pod osvetnicom rukom Božjom, i što se boje najgroznijih nesreća. 
Enciklika 8. rujna 1892. Lav XIII ) 

Duša: Tvoje tužbe, klanjanja vrijedni Isuse, diraju mi dušu! 
Nemam riječi, kako da oplačem nezahvalnost ljudsku! Ali ja sam 
siromašna grešnica, koja nije sposobna ni za što. Uza sve to reci mi, 
sužnju ljubavi, kako bih mogla ja u svojoj ništetnosti olakšati Tvoje 
muke? 

Isus: Nastoj biti vjema mojoj ljubavi, živi u svetom strahu 
Božjemu, izliječi svoje prijašnje bolesti, popravi pogreške i 
nesavršenosti, koje kaljaju tvoja dobra djela, i sjećaj se svakim 
danom mene. 

Misli, da sam ja ovdje prisutan u svetohraništu; da sam Bog u 
osobi, Bog živi i pravi, i da bez prestanka molim za vas kod 
Vječnoga Oca. Dođi barem jedanput na dan da me pohodiš te mi se 
poklonili, i prepoznaš za svoga Stvoritelja i Spasitelja,i u tom nastoj, 
da mi budeš vjerna i postojana. 

Duša: Da, dragi Isuse, to Ti obećavam. Doći ću, doći svaki dan, 
da te pobodim, barem na nekoliko trenutaka, ako ne budem mogla 
radi svojih poslova ostati dulje u Tvojoj Crkvi. A ovom ću obećanju 
s Tvojom pomoću biti, kako Ti kažeš, vjerna i postojana. 

Isus: Ja te blagoslivljam radi ove tvoje velikodušne odluke. Ali to 
treba biti samo prvi korak. Ne smiješ misliti samo na se, nego i na 
druge. Nastoj da kod svojih rođaka, prijatelja i znanaca oživiš vjeru 
u ovaj presveti Sakrament, uloži sve svoje sile, da se raspale 
ljubavlju prema meni, te da i oni često dođu, da me pohode i očituju 
mi svoje potrebe; da mi zadovolje za svoje i tuđe uvrede. 

Zadovoljan sam, ako i nekoliko trenutaka budu u mom društvu. 
Osvjedoči ih, kako je nepristojno, ako crkve ostanu prazne većim 
dijelom dana, dok su nasuprot ulice, trgovi, kavane i šetališta puna 
ljuđi! 

Duša: Upravo me dira u srce Tvoja dobrota, dragi Isuse! Kako da 
se ne odazovem Tvome pozivu? Stidim se na pomisao, što se hoćeš 
služiti slabom, siromašnom i bijednom dušom, kao što je moja, da 
ju učiniš sredstvom apostolata za Tvoju ljubav. Govorit ću, zaklinjat 
ću, činit ću koliko mogu, da mnogo duša dođe svakodnevno k 
Tvojim nogama, da govori s tobom. Da se po mogućnosti ispune 


postanu širiteljicrama svagdašnjeg pohađanja svetohraništa. 

Isus: Draga mi je, dušo kršćanska, tvoja dobra volja. Ja ću 
blagosloviti tvoja sveta nastojanja, da dovedeš k mojim nogama 
o 


drugarice u svetom apostolstvu, da dobro protumače svojim 
znancima, da ja čekam bez iznimke ljude iz svakog staleža. Od 
ovog Sakramenta ljubavi opetujem bez prestanka: Pustite, da 
maleni dođu k meni, da mogu uliti u njihova nježna srca mlijeko 
svoje ljubavi 

Djevojkama ću nadahnuti misli i čuvstva Čistoće, mladićima 
čuvstvi pobožnosti i molitve; učenicima ljubav prema pravoj slavi, 
pravoj znanosti iz koje niču sveci. Ljudi vremešni neka dođu, da 
zeti obemmesnrumn Žir ke opetš okom ga a 
umjerenosti. Majke ću potaknuti na brigu i čuvanje obitelji; radnike 

na odanost u volju Božju; bogataše na ljubav kršćansku. Neka dođu 
vojnici, a ja ću uliti u njihovo srce pravo junaštvo. Neka se što više 
priljube k meni svećenici, ija ću im dati neizrecive okrepe u 

njihovoj službi. Siromašnim ću grješnicima udahnuti moj strah i 
privesti ih svijesti. Prosvijetlit ću slijepe, utješit ću žalosne, okrijepit 
ću mlake, dovest ću pravedne do najveće savršenosti. Nad sve ću 
izliti puninu svoga duhovnoga bogatstva. 

Duša: Kako su lijepe, kako utješljive tvoje riječi, preslatki Isuse! 
Kako da ostanemo neosjetljivi na tako uzvišene i slatke pozive? 

Isus: Da, neka dođu k meni ljudi svakoga staleža. Ja ih čekam kao 
prijatelj. kao brat, kao otac, da ih obasipam blagoslovom i 
milostima, da im tako učinim život manje gorkim i pomognem im, 
da nose terete života, te budu veseli i zadovoljni i usred protivnosti i 
Žrtava, jer će ih bodriti misao, da će prešavši s ovoga života u drugi, 
naći pripravljeno mjesto u Raju prema svojim zaslugama. 

Duša: Kako si dobar s nama, Isuse, premda se mi malo brinemo za 
Tvoju ljubav! 

Isus: Pa zašto da ljudi - koji često potrate vrijeme, dapače čitave 
dane, u brbljanje, u tašte razgovore, u pogibeljna dugovanja, u štetne 
zabave -ne nađu barem koji tren kroz dan, da ga meni posvete, da 
uđu u crkvu i pozdrave me kojim ljubaznim pozdravom? Potrebno 
je, da se na to često opomenu svi kršćani, da im to bude od koristi. 

Duša: Predobro sam razumjela. Već sam čula od propovjednika, 
da je presveti Oltarski Sakrament središte i skup istinh vjere 
katoličke. Ali Tvoje riječi obasjavaju moju pamet, prosvjetljuju me i 
pokazuju mi najjasniji temelj ove istine. 

Isus: No, znat ćeš i ti, da kršćani svakodnevnim pohađanjem 
Presvetog Oltarskog Sakramenta ne udovoljavaju svim dužnostima i 
da učinivši ovo nisu riješeni svake druge dužnosti. To nije ništa 
drugo nego početak, da se ljudi opet priveđu crkvi, gdje prebiva 
istina i pravda, a od čega se ne bi smjeli nikad odijeliti. Nije ništa 
nego priprava srdaca za posluživanje zapovijedima Boga i Crkve, 
što malo po malo dovodi do procvata kršćanskoga života i olakšava, 
zajedno s povratkom vjeri i krepostima, uspostavu mojega 
kraljevstva među ljudima. 

Duša: Da, razumijem to, Gospodine; Ti hoćeš, da obnova 
kršćanstva započne od tvoga svetohraništa. 

Isus: Znista, svagdanji pohod, učinjen u vjeri, kad se raširi među 

kršćanima, te postane kod njih općenitim i trajnim, doprinijet će 
mnogo da razoruža ruku božanske pravde; ali neće moći sam u sebi 
posve udovoljiti žarkim željama Srca moga. Moja je želja, da 
vjernici po primjeru prvih kršćana, slušajući opomene moje svete 
Crkve, prisustvuju kad god im dopuštaju dužnosti njihova staleža, 
blagoslovu i svetoj Misi, gdje se obnavlja žrtva na Kalvariji, i da se 
često sa vjerom i žarom hrane mojim neokaljanim Tijelom. I ovdje 
ih čekam, da postanem s njima jedno; da ulijem u njihova srca obilje 
svojih darova i učinim, da žive mojim životom. Utjehe, slasti, jakost 
što je ja ulijevam u vjerne duše, koje me traže i dapače uz žrtve 
često primaju, nemaju prispodobe sa  prolaznim nasladama 
zemaljskim! 

Duša: Istina je, Isuse. Nikad nisam bila tako mirna i zadovoljna 
kao kad te primam u sv. Pričesti i s tobom se zabavljam! 

Isus: O, kad bi svi ljudi dobro razumjeli, koliko blago neizrecivih 
milosti čuvam za one, koji s dužnom pripravom pristupaju k mojernu 
stolu i ovaj im je Sakrament središtem njihovih misli, njihovih 
Čuvstava i djela! Nitko se ne bi držao daleko od kruha anđeoskoga i 
moj bi stol uvijek bio pun. 

Duša: Razumijem, Gospodine, želje tvojega božanskoga srca. Ti 
žarko želiš, da se povrate vjekovi vjere u Presveti Oltarski 
Sakrament i da ljudi, zabacivši svaki ljudski obzir, natječu se, kako 
da priznaju tebe svojim Kraljem i Gospodinom ne samo u crkvi, 
nego i vani, nastojeći, da tvoj oživljujući duh prodre u svaki sloj 
ljudskoga društva ( Papa Pio 9. u jednom svom govoru reče: ,, Neće 
prestati sadašnja zla, ako ne, kada će pobožnosti u crkvi odgovarati 
djela izvana".) Ti želiš, da si smatraju svetom dužnosti iskazivati ti 
dužne časti i poklone svaki puta, kad ideš ulicama gradova i seli, 
bilo da te nose kao popudbinu bolesnicima, ili svečano u procesiji. 1 
pravo je; jer ovdje treba primijetiti, da ljudi oduševljeno na poklon 
kraljevima i moćnicima zemaljskim svaki puta, kada izlaze iz svojih 
kneževskih palače a ti, koji si Stvoritelj, Otkupitelj, radost, kruna i 
nagrada svih, da budeš priječen i jedva trpljen na najtješnjim i 
najprljavijim ulicama? 

Isus: Imaš pravo, dušo kršćanska. A nemam li ja uzroka, da 

tražim, da me ljudi javno priznaju za ono što jesam i daju mi Čast, 
koju su dužni dati Veličanstvu svoga Boga? Zapravo želim, da mi 
uvijek i posvuda svaki um i svako srce podložni, i da se svako 
koljeno pridigne, kad ja prolazim. 

Duša: Kako su lijepe, kako uzvišene ove tvoje božanske želje! 
Ali, da se ispune, to treba biti više plod tvoje milosti, negoli našeg 
nastojanja. 

Isus: Upravo želim, da to dobro razumiju kršćani. Meni, koji sam 
gospodar svemira, ništa nije nemoguće. Ja ne trebam ljude da se 
ispune moje želje. A to je jedino zato što, što im tako dajem priliku, 
da si steknu zasluge; i zato u svojoj neizmjernoj ljubavi prema njima 
želim njihovo sudjelovanje u dobru. Moje se želje ispunjaju više u 
gorljivim molitvama pobožnih duša i dobru primjeru, što ga daju, 
nego li u njihovim riječima. Ja ću dati ovim molitvama i ovomu 
primjeru neizmjernu silu i uspješnost. Katolici, koji se smatraju 
dobrima, neka se otresu pospanosti, neka poslužuju zakonima 
Božjim, neka posvećuju blagdane, neka budu daleko od grješnih 
zabava, neka posve skrenu s puteva opakosti, neka ispunjaju svoje 
vjerske dužnosti, neka prisustvuju s pobožnošću i sabranošću svetim 
obredima, neka brižno i pokorno slušaju nauke moga namjesnika na 
zemlji, nauke biskup4 i mojih službenika, te neka ih u djelo privedu. 

Duša: Ali, kako je moguće, preslatki naš Spasitelju, ispuniti tolike 
dužnosti? 

Isus: Neka pravi kršćani svim svojim silama nastoje promicati 
djela ljubavi, a osobito kršćanski odgoj mladeži, sjemeništa, vjerske 
ustanove, dobrobit radnika, dobar tisak u katoličkim krajevima; 
povrh toga neka potpomažu svete misije, raširenje svete vjere među 
nevjernicima. Neka daju dobar primjer štujući i časteći svećenstvo i 
neka mu pomažu kod širenja pobožnosti, a osobito: prema 
Presvetom Oltarskom Sakramentu, mojem Presvetom Srcu, prečistoj 
Djevici Mariji molitvom sv. Krunice, prema sv. Obitelji, svecima. 

Želim, da se kršćani raspale svetom vatrom, koju sam ja donio na 
zemlju (Oganj sam došao donijeti na zemlju, i što želim, ako ne, da 
se zapali? ) i da u svojim mislima, čuvstvima i činima traže najprije 
kraljevstvo Božje, dok ću im rado sve pridodati. Kada dobri kršćani, 

obuzeli gorljivošću, revnošću i ljubavlju, budu činili koliko mogu da 
razasiju dobro sjeme i ćudorednost obnove, krepost i pobožnost u 
puku, ja, razdragan dobrom voljom meni dragih duša, učinit ću sve 
ostalo; prizvat ću oporne na dobar put i obnovit ću svakako svoje 
kraljevstvo po cijelom svijetu. 

Duša: O, Isuse, Bože moj, neka brzo dođe tvoje kraljevstvo; neka se 
raširi po svoj zemlji, a tebi da se posvuda i svaki tren u danu 
klanjamo, blagoslivljamo te, hvalimo i ljubimo. Neka tako i bude. 


Zadovoljština Isusu u Presvetom Oltarskom Sakramentu 

Sa onim dubokim poštovanjem, što mi ga vjera udahnjuje, o moj 
Bože i Spasitelju, Isuse Kriste, pravi Bože i čovječe, ja Te ljubim 
svim srcem i klanjam ti se zatvorenome u Presvetom Oltarskom 
Sakramentu u naknadu za sve pogrde, obeščašćenja i svetogrđa, koja 
bih ja na svoju nesreću ikada mogao učiniti, kao i za sva ona, koja 

Klanjam ti se, Bože, no ne toliko, koliko si dostojan klanjanja, niti 
toliko koliko sam dužan klanjati ti se, nego barem koliko ti se mogu 
klanjati; i htio bih, da ti se mogu klanjati onako savršeno, kako 
mogu svi razumni stvorovi. Međutim, namjeravam ti se klanjati sada 
i uvijek; ne samo umjesto onih katolika koji ti se ne klanjaju i ne 
ljube te, nego i također i za obraćanje svih koji te ne poznaju i ne 
ljube. Da, Isuse moj, neka te svi upoznaju, klanjaju ti se, ljube te i 
zahvaljuju ti svaki čas u Presvetom i Božanskom Sakramentu. Tako 
budi. Amen . (Oprost od dvjesto dana Pio VII. 21. siječnja 1815.) 


8. Tumačenje Svete Misne žrtve: sedamdeset sedam milosti, 
koje izviru iz sabrana pobožnog slušanja | praćenja sv. Mise. 
(p.Martin von Cochen, tiskano s crkvenom dozvolom izdanom u 
Limburgu u Lahni, 10. lipnja 1953.Merkel) 

1. Zbog tvoga spasenja Bog Otac šalje svoga ljubljenoga Sina na 
Zemlju. 
2. Za tvoj spas Duh Sveti pretvara kruh i vino u pravo tijelo 
Kristovo i u pravu Krv Kristovu. 
3. Zbog tebe Sin Božji silazi s Neba i skriva se u sv. Hostiji. 

4. Zbog tebe se toliko ponizuje da je i u najmanjem djeliću sv. 
Hostije prisutan. 

5. Zbog tvoga spasa On obnavlja milostivu tajnu svoga 
Uijelovljenja. 

6. Zbog tvoga spasa On se ponovo rađa na duhovan način kod svake 
svete Mise. 

7. Za tvoje spasenje On obnavlja na oltaru svoja spasiteljska djela 
koja je izvršio na zemlji. 

8. Za tvoje spasenje On obnavlja svoju gorku muku da te učini 
njezinim sudionikom. 

9. Za tvoje spasenje On umire na duhovan način i prikazuje svoj 
plemeniti život za tebe. 

10. Za tvoje spasenje On prolijeva na duhovan način svoju svetu 
Krv i prikazuje je Nebeskom Ocu za tebe. 

Il. Sa svojom svetom Krvlju On škropi tvoju dušu i čisti ju od 
njenih loših navika. 

12. Za tebe se Isus prikazuje kao prava žrtva paljenica i daje Bogu 
čast koja pripada Njegovom dostojanstvu. 

13. Ako prikažeš ovu žrtvu hvale Kristu Bogu, tada mu iskazuješ 
čast, koju si mu propustio dati. 

14. Za tebe se On prikazuje kao žrtva hvale i nadopunjava tvoj 
propust slavljenja Boga Oca. 

15. Ako ti ovu Kristovu žrtvu prikažeš Bogu, daješ mu veću hvalu 
nego što mu sami Anđeli daju. 

16. Za tebe se Krist prikazuje kao najsavršenija žrtva zahvale i 
nadopunjava što si ti u svome zahvaljivanju propustio. 

17. Kad ti prikazuješ Kristovu žrtvu hvale Bogu, zahvaljuješ mu 
obilno za sva dobročinstva koja ti je iskazao. 

18. Za tebe se Krist prikazuje kao najmoćnija žrtva pomirenja i čini 
da uvrijeđeni Bog postaje tvoj prijatelj. 

19. Oprašta ti sve tvoje lake grijehe ako si voljan izbjegavati ih. 

20. Nadoknađuje za mnoge tvoje propuste. 

21. Ispravlja mnoge tvoje nemarnosti i krivo vršena dobra djela. 

22. Također ti oprašta nesvjesno zaboravljene grijehe koje nisi nikad 
ispovjedio. 


47 


23. On se prikazuje kao žrtva zadovoljštine i plača za jedan dio 
tvoga ili tvojih vremenitih kazni. 

24. Po svakoj svetoj Misi zadovoljavaš za više kazni nego bilo 
kojim teškim činom pokore. 

25. Krist ti daruje jedan dio svojih zasluga koje ti možeš prikazati 
Bogu Ocu za svoje grijehe. 

26. Krist se prikazuje za tebe kao moćna krvava žrtva i moli tako 
usrdno za tebe kao što je na križu molio za svoje neprijatelje. 

27. Njegova sveta Krv vapi za tebe s toliko zagovora, koliko je 
kapljica Krvi isteklo iz Njegovih Rana. 

28. Njegove svete Rane vape za tebe s toliko zagovora koliko je 
Rana na njegovom Tijelu. 

29. Zbog te moćne molbene žrtve stječeš ono za što moliš mnogo 
prije nego kada bi molio izvan sv. Mise. 

30. Izrečena molitva na sv. Misi je moćnija nego ona izvan svete 
Mise. 

31. Krist se sjedinjuje s tvojom molitvom i prikazuje ju svom 
nebeskom Ocu. 

32. Iznosi mu sve svoje nevolje i opasnosti, jer je Njemu tvoj spas 
važan. 

33. Također za tebe mole svi prisutni Anđeli i prikazuju uzvišenom 
Bogu tvoju bijednu molitvu. 

34. Kada svećenik prikazuje u tvojoj prisutnosti sv. Misu njezina 
moć odvraća Zlog duha od tebe. 

35. Svećenik slavi svetu Misu i za tebe i prikazuje je Bogu za tvoj 
spas. 

36. Kada si na sv. Misi, tada si i ti na duhovni način svećenik i Krist 
ti daje snagu da prikažeš sv. Misu za sebe i za druge. 

37. Prikazujući sv. Misu iskazuješ Presvetom Trojstvu najdostojniji 
dar. 

38. Ti prikazuješ Bogu dragocjen dar koji više vrijedi nego nebo i 
zemlja zajedno. 

39. Ti mu prikazuješ tako skupocjen dar koji je isto toliko vrijedan 
koliko i sam Bog. 

40. Po tom prikazanju iskazuješ Bogu tako veliku čast kao što Bog i 

treba biti čašćen. 

41. S ovim prikazanjem ugađaš Presvetom Trojstvu na neizmjeran 

način. 

42. Ovaj tako plemeniti dar žrtvuješ kao svoj vlastiti dar, jer ga je 

tebi sam Krist dao. 

43. Ako sv. Misu ispravno pratiš, izvršavaš čin najuzvišenijeg 

služenja Bogu. 

44. Prateći sv. Misu iskazuješ Kristovom čovječanstvu najuzvišeniju 

službu i najveću ljubav. 

45. Sv. Misom čČastiš Kristovu muku na najbolji način, i postaješ 

sudionik tih plodova. 

46. Sv. Misom najbolje častiš i razveseljavaš Majku Božju. 

47. Sv. Misom najbolje častiš Anđele i svece, više nego mnogim 

molitvama. 

48. Pobožno prateći sv. Misu možeš se više obogatiti nego bilo čime 

na ovom svijetu. 

49. Time izvršavaš jedno od najvrjednijih dobrih djela. 

50. Obavljaš uzvišeni čin prave vjere i po tom zaslužuješ veliku 
u. 

51. Poklekneš li pobožno pred Presvetom  Hostijom i 

Predragocijenom Krvlju, vršiš uzvišeno djelo klanjanja. 

52. Kad god pobožno pogledaš sv. Hostiju, tada zaslužuješ osobitu 

nagradu na Nebu. 

53. Kad god se ponizno udaraš u prsa, toliko puta postižeš 

oproštenje vlastitih grijeha. 

54. Ako u stanju grijeha pobožno pratiš sv. Misu, Bog ti pruža 

milost obraćenja. 

55. Ako pratiš sv. Misu u stanju milosti, Bog ti čudesno umnožava 

svoje božanske milosti. 

56. Na sv. Misi se hraniš i napajaš na čudesan način Kristovim 

Tijelom i Kristovom Krvlju. 

57. Počašćen si, jer smiješ Krista gledati svojim očima, i jer On tebe 


gleda. 
58. Također primaš svećenički blagoslov i Krist ga na Nebu 
potvrđuje. 

59. Revnim pohađanjem sv. Mise blagoslovljena su tvoja vremenita 
i duhovna dobra. 

60. Po sv. Misi sačuvan si od mnogih nevolja i nesreća u koje bi 
inače upao. 

61. Bit ćeš ojačan u napadajima koji bi te inače svladali. 

62. Po svakoj pobožno praćenoj svetoj Misi postižeš milost blažene 
smrti. 

63. Po prisustvovanju na sv. Misama dobivaš pomoć i utjehu od 
Anđela i svetaca u svojoj smrtnoj tjeskobi. 

64. Na tvome će te smrtnom času tješiti sv. Mise na kojima si 
prisustvovao i ulijevat će ti čvrsto pouzdanje u Božje milosrđe. 

65. One će ići s tobom pred božanski Sud i izmoliti milost od 
strogoga Suca. 

66. Vjerojatno ćeš imati kratko i blago čistilište jer si mnogim sv. 
Misama platio najveći dio svojih kazni. 

67. Po svakoj svetoj Misi više ublažuješ svoje Čistilište nego drugim 
teškim pokorama. 

68. Samo jedna sveta Misa za života koristit će ti mnogo više nego 
mnoge prikazane za tebe nakon tvoje smrti. 

69. Sigurno ćeš u Nebu dobiti viši stupanj slave i vječno ga 
posjedovati. 

70. Svaka tvoja sveta Misa podiže te na više u Nebu i znatno ti 
povećava tvoje blaženstvo. 

TI. Za tvoje prijatelje nema korisnije molitve nego da za njih 
prisustvuješ i prikažeš svetu Misu. 

72. Svojim dobrotvorima možeš najobilnije naplatiti njihova 
dobročinstva prikazivanjem svete Mise za njih. 

73. Bijednicima, bolesnicima i umirućima možeš najbolje pružati 
pomoć i utjehu prikazujući za njih sv. Misu. 

74. Mnogim, mnogim grješnicima možeš postići obraćenje po 
prikazanju sv. Mise. 

75. Po prikazanim sv. Misama možeš svim kršćanima izmoliti spas. 
76. Prisustvujući sv. Misama možeš cijelo Čistilište osvježiti i vjerne 
duše okrijepiti. 

77. Ako ne možeš za svoje pokojnike dati slaviti sv. Mise, ipak ih 


50 


možeš prisustvujući sv. Misama izbaviti iz Čistilišta. 

Što misliš, pobožna dušo? Što sada misliš o sv. Misi? Misliš li da 
postoji samo jedno jedino dobro djelo na svijetu kojim bi mogao 
steći tako velike milosti i plodove kao po sv. Misi? Smatraš li da je 
istina što otac Sanches kaže: "Ako kršćanin zna iskoristiti, može se 
po jednoj jedinoj sv. Misi više obogatiti, nego po svim ostalim 
stvorovima koje je Bog stvorio zajedno." O, sv. Misa je ogromno 
blago! O, sigurno je preblažen onaj koji si s malo truda može tako 
veliko blago steći. Tko ne bi htio prisustvovati sv. Misi. O, draga 
dušo, ne propusti je, ostavi sve i požuri na sv. Misu! 

Sjeti se, kako bi bio tužan kad bi jednoga dana izgubio ili 
lakoumno proigrao sedamdeset sedam zlatnika. Sigurno bi te gubitak 
najdublje zabolio i ti bi se kajao. Koliko više bi se morao rastužiti 
kad bi jadnog dana, bez potrebe, iz same lijenosti i bez odvažnosti 
propustio sv. Misu! Već si mnoge Mise propustio i zbog toga se nisi 
žalostio, kao da ti se nije dogodila nikakva šteta - jasan znak da 
dragocjeni dar sv. Mise nisi spoznao ni cijenio. Ali budeš li ove 
riječi pomno čitao, vjerojatno ćeš spoznati ovo nebesko blago, 
visoko ga cijeniti i marnije za njim težiti. 


MOLITVA MAJCI BOŽJOJ PRIJE SV. MISE 


Presveta Djevice Marijo, predostojna svake slave, Kraljice Neba i 
Zemlje, želim ti na današnji dan iskazati osobitu čast i ljubav. 
Pozdravljam te iz dubine svoga srca i molim te, uzmi me pod svoju 
zaštitu da uvijek budem tvoje dijete. Budući da na zemlji ne postoji 
ništa što bi moglo tvoju čast i radost bolje umnožiti pratit ću danas 
ovu sv. Misu s mogućom mi pobožnošću i prikazati ovu i sve sv. 
Mise slavljene danas po cijelome svijetu Presvetom Trojstvu na 
Njegovu slavu i čast i za tisuću puta veće proširenje tvoga 
blaženstva i radosti. Ponizno te molim, da kao što ja sve današnje 
Mise prikazujem Gospodinu Bogu na tvoju sve veću slavu da Mu i 
Ti prikažeš sve danas slavljene sv. Mise na cijelome svijetu za moje 
spasenje, da postanem dionik svih njihovih plodova. Amen. 

1. O četverostrukom ispitu samoga sebe prije Svete Mise .......6 


1.1. Neka svatko ispita svoju vjeru kojom pristupa oltaru ............ 6 
1.2. Neka se svako ispita o nakani i raspoloženju s 

kojim pristupa oltaru ...........000 00v aaa aaa sot va anna 9 
1.3. Neka svatko ispita s kojom ljubavlju i željom 

pristupa OItaru ...........00 00000 vanka vao ona 10 
1.4. Neka svatko ispita samoga sebe i s kojom nakanom 

pristupa oltaru ...........00 ano v avokada 15 


2. O pokajanju, neposrednoj pripravi i stavljenju Svete Mise..18 


Dodatak: ..:;..0 ee ao ća tka ko kai gasi aka cat kakaa kata gada dosaa ča pas tia ula 20 
1. Molitve za svetu Pričest ...........000 000 aaa vano 20 
2. Poklon svetootajstvenom Isusu ................ 00000 aaa aaa saso 25 
3. Četvrt sata pred Presvetim ...............eeaaanaaa aaa naannć 25 
4. Euharistijskom Isusu, vječnom sjaju ..............000 000 aa vana sanona 27 
5. Priprave na svetu Pričest ..........000 aaa ovaa aaa aaa 31 
6. Pred otajstvom ljubavi ............00.0 aaa aaa von aaa aa avansno 36 
7. ro Želi ljubiti ljude; razgovor Svetootajstvenog Isusa i 
Mema mr Pa ree rerep oo p rem na pas Pero PeotE 40 

8. Tinekp Svete Misne žrtve: sedamdeset sedam milosti, 

koje izviru iz sabrana pobožnog slušanja i praćenja Svete 

Miše...::.s0ec la eto sae ide ska u i adala vid enne led sita ree oi 46 


Naša dosadašnja izdanja: 


MALI PUT br. 1 - Čudotvona medaljica.......................<..<. 10,00 kn 
MALI PUT br 2 - Obiteljska posveta Presvetim Srcima........ 10.00 kn 
MALI PUT br. 3 - Zdravo Marijo. milosti puna..................... 10.00 kn 
MALI PUT br. 4 - Isuse ja se uzdam u Tebe........................... 10.00 kn 
MALI PUT br. 5 - Strah Božji, početak mudrosti !.................. 10.00 kn 
MALI PUT br. 6 - Karmelski škapular.......................eoenenno 10.00 kn 
MALI PUT br. 7 - Pobožnost Presvetim Ranama Isusovim... 10,00 kn 
MALI PUT br. 8 - Radost žrtve iz ljubavi...................--...<... 10.00 kn 


MALI PUT br. 9 - Isuse. Marijo, ja Vas ljubim spasite duše ..10.00 kn 


GLAS IZ ČISTILIŠTA br. 1 - S. Marija od križa.................... 10.00 kn 
GLAS IZ ČISTILIŠTA br. 2 - Marija Ana Lindmayer............. 10.00 kn 
GLAS IZ ČISTILIŠTA br. 3 - Marija Simma.......................... 10.00 kn 


GLAS IZ ČISTILIŠTA br. 4 - Izvještaj iz Čistilišta - I dio....... 10.00 kn 
GLAS IZ ČISTILIŠTA br. 5 - Izvještaj iz Čistilišta - 1 dio ....10.00 kn 
GLAS IZ ČISTILIŠTA br. 6 - Sv. Katarina Đenovska - 

Rasprava o Čistilištu................ 10.00 kn 
GLAS IZ ČISTILIŠTA br. 7 - Tajna Čistilišta.......................... 10.00 kn 


LJUBAV | ŽRTVA br. | - Nasljeduj srcem Srce Isusovo....... 10.00 kn 
LJUBAV I ŽRTVA br. 2 - S. Marija Klara od Presvete 
Euharistije - Klarisa.....................-. 10.00 kn 
LJUBAV | ŽRTVA br. 3 - Umijeće kako se u duhovnome 
životu okoristiti vlastitim pogreškama 
(po nauku sv. Franje Saleškog)...... 10.00 kn 
LJUBAV I ŽRTVA br. 4 - Razmatranja o Muci Isusovoj 
(sv. Alfons Marija Liguori)........... 10.00 kn 
LJUBAV | ŽRTVA br. 5 - ...I obnovit ćeš lice Zemlje 
(Majka Tereza i Frank Duf?.......... 10.00 kn 
LJUBAV I ŽRTVA br. 6 - Pobožnost Duhu Svetomu............. 10,00 kn 
LJUBAV | ŽRTVA br. 7 - Sv. Leopold Bogdan Mandić......... 10.00 kn 
LJUBAV I ŽRTVA br. 8 - Sveta Krunica u riječi i slici.......... 10.00 kn 


LJUBAV |! ŽRTVA br. 9 - Molitve sv. Brigite (7 molitava sv. Brigite. 
15 molitava sv. Brigite, Pobožnost sv. Brigite 


na čast sedam Marijinih žalosti)........ 10.00 kn 
LJUBAV | ŽRTVA br. 10 - Vi možete spasiti svijet 
(Marija Graf)................-oooeovecnonaa 10.00 kn 
LJUBAV | ŽRTVA br. 11 - Križni put u riječi i slici............... 10.00 kn 
LJUBAV | ŽRTVA br. 12 - Najljepše molitve svetaca 
Mariji zecco sisati 10.00 kn 


LJUBAV | ŽRTVA br. 13 - Pobožnost Božićnom otajstvu, 
Djetetu Isusu i Svetoj Obitelji .... 10.00 kn 


LJUBAV I ŽRTVA br. 14 - Sveta Krunica i sveci ................... 10.00 kn 

LJUBAV I ŽRTVA br. 15 - Ocu, Sinu. Duhu Svetom i Presvetom 
Trojstvu... 10.00 kn 

LJUBAV | ŽRTVA br. 16 - Pobožnost Bezgrešnom Srcu 
Marijinom..................ocaocaseaeao00000 10.00 kn 

MONFORTSKA DUHOVNOST br. I 

- Marijina tajna ili ropstvo ljubavi.................-.--.coooonoaaasaaasaasa 10.00 kn 

MONFORTSKA DUHOVNOST br. 2 

- Rasprava o pravoj pobožnosti prema 

Presvetoj Djevici Mariji...............--oaaaeeaeeaacavacavaanaeeevenscannnao 10.00 kn 

MONFORTSKA DUHOVNOST br. 3 

- Ljubav vječne Mudrosti... aaa anancana 10.00 kn 

MONFORTSKA DUHOVNOST br. 4 

- Čudesna tajna svete krunice za obratiti se i spasiti............... 10.00 kn 

MONFORTSKA DUHOVNOST br. 5 i 6 

- Pismo prijateljima Križa i Goruća MolitVa_.......................... 10.00 kn 

MONTFORTSKA DUHOVNOST br. 7 

- Život sv. Ljudevita M. G. Montfortskog.................-—20.00 kn 


PUT DUHOVNOG SAVRŠENSTVA br. | 
< Duhovni ŽiVOt....... aaa aaa nvas aaa oaaaoonana saa naa ono onaanaaavaanaaaniannaana 10.00 kn 


S NAZARETSKOM OBITELJI br. 1 


- Ako ponovno ne postanete kao mala djeca..............o0eeeeononovca 10.00 kn 
S NAZARETSKOM OBITELJI br. 2 

- Poziv na život u duhu blaženstva ........... ona 10.00 kn 
EUHARISTIJSKI BISERI br. 1 

- Pobožnost Presvetom Oltarskom Sakramentu...............0a. 10.00 kn 
EUHARISTIJSKI BISERI br. 2 

- Od Euharistije k Presvetom Trojstvu _.......... ovaa 10.00 kn 


EUHARISTIJSKI BISERI br. 3 
- Pohodi Presvetom Oltarskom sakramentu i 
Presvetoj Mariji -.:.:-.:0. 000 adosac oi iača svasta ada diva š šaka iko 10.00 kn 


MISTIČNA SVJEDOČANSTVA br. 1 
- Svećenik na Božjem Sudu.......... aan ananasa nno 10.00 kn 
MISTIČNA SVJEDOČANSTVA br. 2 
- Verdi Garandieu - odbačeni svećenik upozorava na Pakao... 10.00 kn 


BOŽANSKE RIJEČI br. 1 


- O Božjoj ljubavi........... ananas rana aaa nova vaonnnna 10.00 kn 
“Žena i Majka svih naroda" .............onooovnoa anna vana navano 10,00 kn 
“Klanjanja Milosrdnom 15uSU" ............0000 ananas nona 10.00 kn 
“Moj 8nđ60"....o anita dat ova vaša aa vika saačn či dia sbiovaoksnsšašiinno 10.00 kn 
“Vodič u dvojbama duhovnog ŽiVota"............ 0.0004: 24.00 kn 
“Poruka Jeruzalemske klarise"... taanasassasnseacsese eee: 24,00 kn 
“Isus govori jednoj duši - Nebeska poruka ljubavi"................ 32.00 kn 


“Čovječanstvo na pragu svoga oslobođenja“... nean 40.00 kn 


Potaknuta ljubavlju Crkva se brine da prenese 
budućim kršćanskim naraštajima, bez da izgubi i 
najmanji dio, vjeru i nauk o Euharistijskom 
Otajstvu. Nema opasnosti da se pretjera u brizi za 
ovo otajstvo jer u ovom Sakramentu je sažeto 
cjelovito otajstvo našeg spasenja. Predraga braćo i 
sestre pođimo u školu svetaca, velikih učitelja 
istinske —euharistijske pobožnosti. Kod njih 
euharistijska teologija zadobiva svu čar 
proživljenoga, očarava nas i da tako kažemo užiže 
nas. Iznad svega slušajmo Presvetu Mariju, u kojoj 
euharistijsko otajstvo više negu u bilo kome 
drugom se pokazuje kao otajstvo svjetla. Gledajući 
nju spoznajemo snagu preobrazbe koju ima 
Euharistija. U njoj vidimo svijet obnovljen u 
ljubavi. Promatrajući je uznesenu dušom i tijelom 
na Nebo, vidimo dio novog Neba i nove zemlje 
kako se otvaraju našim očima s drugim Isusovim 
dolaskom. Euharistija ovdje na zemlji je njihov 
zalog i na neki način anticipacija. Dođi, Gospodine 
Isuse. (Otk 22, 20) 

